open-index/open-wikipedia-markdown huggingface dataset:
পাশ্চাত্য দর্শনের ইতিহাস

পশ্চিমা বিশ্বের দার্শনিক চিন্তাভাবনা এবং কাজকে পশ্চিমা দর্শন বলা হয়ে থাকে। ঐতিহাসিকভাবে, এই শব্দটি পশ্চিমা সংস্কৃতির দার্শনিক চিন্তাকে বোঝায়, প্রাক-সক্রেটিসের প্রাচীন গ্রিক দর্শন দিয়ে যার যাত্রা শুরু হয়েছিল। দর্শন শব্দটিই প্রাচীন গ্রিক থেকেই উদ্ভূত হয়েছিল "*philosophía*" (φιλοσοφία), মানে "জ্ঞানের ভালবাসা"   (φιλεῖν *phileîn*, "ভালবাসা" and σοφία *[[Sophia|sophía]]*, "জ্ঞান").

## প্রাচীন
মূল নিবন্ধ: প্রাচীন গ্রিক দর্শন

প্রাচীন পাশ্চাত্য দর্শনের ক্ষেত্র আধুনিক দর্শনের শাখা অন্তর্ভুক্ত ছিল তবে এটিতে আরও অনেকগুলো বিষয় অন্তর্ভুক্ত ছিল যেমন গণিত এবং প্রাকৃতিক বিজ্ঞান যেমন পদার্থবিজ্ঞান, জ্যোতির্বিজ্ঞান এবং জীববিজ্ঞান (উদাহরণস্বরূপ, এরিস্টটল এই সমস্ত বিষয়ে লিখেছিলেন)।

### প্রাক-সক্রেটিক্স
মূল নিবন্ধ: প্রাক-সক্রেতীয় দর্শনপ্রাক-সকরাটিক দার্শনিকগণ বিশ্বতত্ত্ব/সৃষ্টিতত্ত্ব বিষয়ে আগ্রহী ছিলেন; মহাবিশ্বের প্রকৃতি এবং উৎস তারা সন্ধান করে, পৌরাণিক উত্তরগুলি প্রত্যাখ্যান করে। তারা মূলত পৃথিবীর "মূল" নিয়ে আগ্রহী ছিলেন। প্রথম স্বীকৃত দার্শনিক, থ্যালস অফ মিলিটাস (জন্ম 6২২ খ্রিস্টপূর্বাব্দ ইওনিয়ায়) জলকে "মূল" হিসাবে চিহ্নিত করেছিলেন ("সমস্তই জল" বলে দাবি করেছিলেন)। এই উপসংহারটি আবিষ্কার করার জন্য তাঁর পর্যবেক্ষণ এবং যুক্তির ব্যবহারই তাঁকে প্রথম দার্শনিক হিসাবে স্থান দিয়েছে। থ্যালসের শিক্ষার্থী অ্যানাক্সিম্যান্ডার দাবি করেছিলেন যে "মূল"/আর্চটি *[[অপিওরান]]*, *[[অসীম]]*। থ্যালস এবং অ্যানাক্সিম্যান্ডারের উভয়ের অনুসরণ করে, মিলিটাসের অ্যানাক্সিমিনেস দাবি করেছে যে বায়ু সবচেয়ে উপযুক্ত প্রার্থী।

## তথ্যসূত্র

বিষয়শ্রেণী:দর্শনের ইতিহাস
স্পেস এক্স ক্রু-১

**স্পেসএক্স ক্রু -১** (এটি **ইউএসসিভি-১** বা কেবল **ক্রু -১** নামে পরিচিত) ক্রু ড্রাগন মহাকাশযানের প্রথম প্রয়োগগত ক্রু উড়ান। এটি ২০১০ সালের এপ্রিল মাসে এসটিএস-১৩১ এর পরে মার্কিন যুক্তরাষ্ট্রের প্রথম রাত্রিকালীন ক্রু উৎক্ষেপণ। ক্রু ড্রাগন মহাকাশযানটির *রেসিলিয়েন্স* ২০২০ সালের ১৬ নভেম্বর ০০:২৭:১৭ ইউটিসি সময়ে কেনেডি স্পেস সেন্টারের এলসি-৩৯এ থেকে ফ্যালকন ৯-এ অভিযান ৬৪ ক্রুদের সমস্ত সদস্য হিসাবে জ্যাক্সার নভোচারী সোইচি নোগুচির পাশাপাশি নাসার নভোচারী মাইকেল হপকিন্স, ভিক্টর গ্লোভার ও শ্যানন ওয়াকাকে বহন করে। অভিযানটি ক্রু ড্রাগনের সামগ্রিক ক্রুদের দ্বিতীয় কক্ষীয় উড়ান ছিল।

ক্রু-১ আন্তর্জাতিক মহাকাশ স্টেশনে প্রথম প্রয়োগগত বাণিজ্যিক ক্রু কার্যক্রম অভিযান। মূলত "ইউএসসিভি-১"-এর উৎক্ষেপণ তারিখটি ২০১২ সালে নাসা কর্তৃক মনোনীত ২০১৬ সালের নভেম্বর মাসের মূল তারিখ থেকে বেশ কয়েকবার বিলম্বিত হয়। অভিযানটি ২০২১ সালের ২৮ শে এপ্রিল পৃথিবীতে প্রত্যাবর্তন করবে বলে আশা হয়, তবে আবহাওয়ার কারণে ২০২১ সালের ২ই মে পৃথিবীতে প্রত্যাবর্তন করে।  ভবিষ্যতের অভিযানে আবার ব্যবহার করার জন্য ক্যাপসুলটি ০৬:৫৬:৩৩ ইউটিসি-তে সমুদ্রে অবতরণ করে। এটি ১৯৬৮ সালে অ্যাপোলো ৮ এর পরে নাসার নভোচারীদের জন্য প্রথম রাতের সময়ের স্প্ল্যাশডাউন বা সমুদ্রে অবতরণ ঘটনা ছিল। ক্রু-১ ২০২১ সালের ৭ ফেব্রুয়ারি একটি মার্কিন ক্রু যান দ্বারা দীর্ঘতম মহাকাশ উড়ানের রেকর্ডটি ভেঙে দেয়, যা ১৯৭৪ সালের ৮ ফেব্রুয়ারি স্কাইল্যাব (স্কাইলাব-৪) মহাকাশ স্টেশনে চূড়ান্ত উড়ানে একটি অ্যাপোলো ক্যাপসুল দ্বারা নির্ধারিত ৮৪ দিনের রেকর্ডকে ছাড়িয়ে যায়।

## টীকা

## তথ্যসূত্র

## বহিঃসংযোগ

বিষয়শ্রেণী:স্পেসএক্স ড্রাগন-২
বিষয়শ্রেণী:২০২০-এ উৎক্ষিপ্ত মহাকাশযান
বিষয়শ্রেণী:স্পেসএক্স মানব মহাকাশ উড্ডয়ন
বিষয়শ্রেণী:২০২১-এ মার্কিন যুক্তরাষ্ট্র
বিষয়শ্রেণী:২০২০-এ মার্কিন যুক্তরাষ্ট্র
অ্যাঙ্গোরা বিড়াল

**অ্যাঙ্গোরা বিড়াল**  , 'আঙ্কারা বিড়াল'  ) গৃহপালিত বিড়ালের একটি জাত। অ্যাঙ্গোরা বিড়াল অন্যতম প্রাচীনতম এবং প্রাকৃতিক প্রজাতি। মধ্য তুরস্কের আঙ্কারা অঞ্চলে প্রাণীটি প্রথম জন্মেছিল। ১৭ শতকের প্রথম দিকে এদের নথিভুক্ত করা হয়। 

## ইতিহাস
বাম|থাম্ব|200x200পিক্সেল| বিজোড় চোখে একটি সাদা তুর্কি অ্যাঙ্গোরা বিড়াল (হেটেরোক্রোমিয়া), যা অ্যাঙ্গোরাদের মধ্যে সাধারণ।
## তথ্যসূত্র

বিষয়শ্রেণী:বিড়ালের জাত
বিষয়শ্রেণী:বিড়ালের প্রাকৃতিক জাত
কাজী মোহাম্মদ ইদ্রিস

** কাজী মুহাম্মদ ইদ্রিস ** ( ১১ নভেম্বর ১৯০৬ – ২২ মার্চ ১৯৭৫) একজন সাংবাদিক এবং সাহিত্যিক ছিলেন। 

## প্রাথমিক জীবনী
কাজী মোহাম্মদ ইদ্রিস ১১ নভেম্বর ১৯০৬ সালে রংপুরের মুন্সিপাড়ায় জন্মগ্রহণ করেন। তার বাবা কাজী মোহম্মদ সঈদ এবং মা কারুন নেসা বেগম খুকী। তার দশ ভাইবোনের মধ্যে তিনি ছিলেন তৃতীয় সন্তান। তার স্ত্রীর নাম মীর্জা আজীজা খাঁতুন এবং মেয়ে কাজী মিসবাহুন নাহার। 

## শিক্ষা জীবন
তিনি তার শিক্ষা জীবন রংপুরের কৈলাস রঞ্জন বিদ্যালয়ে শুরু করেন। ১৯২২ সালে রংপুর জিলা স্কুল থেকে প্রবেশিকা পরীক্ষায় উত্তীর্ণ হন। ১৯২৪ সালে কারমাইকেল কলেজে প্রথম বিভাগে উচ্চ মাধ্যমিক এবং ১৯২৭ সালে বি.এ পরীক্ষায় উত্তীর্ণ হন। পরবর্তীতে কলকাতার রিপন কলেজে আইনশান্ত্র নিয়ে পড়াশোনা করেন,কিন্তু তিনি পরীক্ষায় অংশগ্রহণ করেননি। 

## তথ্যসূত্র

বিষয়শ্রেণী:সাংবাদিক
বিষয়শ্রেণী:১৯০৬-এ জন্ম
বিষয়শ্রেণী:রংপুর জিলা স্কুলের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
নিস্পন্দ বিন্দু

ডান|থাম্ব|300x300পিক্সেল|একটি স্থির তরঙ্গ। লাল বিন্দুগুলো নিস্পন্দ বিন্দু নির্দেশ করছে।

**নিস্পন্দ বিন্দু** হলো কোনো স্থির তরঙ্গ বরাবর একটি বিন্দু যেখানে তরঙ্গের বিস্তার সর্বনিম্ন থাকে। উদাহরণস্বরূপ, একটি স্পন্দনরত গিটারের তারের শেষ অংশ হলো নিস্পন্দ বিন্দু। ফ্রেটের মাধ্যমে শেষ নিস্পন্দ বিন্দুর অবস্থান পরিবর্তন করে গিটার বাদক স্পন্দিত তারের কার্যকর দৈর্ঘ্য পরিবর্তন করে এবং এর মাধ্যমে তান বাজায়। নিস্পন্দ বিন্দুর বিপরীত হলো **সুস্পন্দ বিন্দু**, এমন বিন্দু যেখানে স্থির তরঙ্গের বিস্তার সর্বোচ্চ হয়। এগুলি নিস্পন্দ বিন্দুর মাঝামাঝি স্থানে অবস্থান করে।

## ব্যাখ্যা
থাম্ব|দুটি তরঙ্গের হস্তক্ষেপের প্যাটার্ন (উপরে থেকে নীচে)। বিন্দুটি নিস্পন্দ বিন্দু উপস্থাপন করছে।
স্থির তরঙ্গ সৃষ্টি হয় যখন একই কম্পাঙ্কের দুটি সাইনোসয়েডাল তরঙ্গ একই স্থানে বিপরীত দিকে চলে এবং একে অপরের সাথে হস্তক্ষেপ করে। তরঙ্গগুলি যখন কোনো সীমানায় প্রতিবিম্বিত হয় যেমন প্রাচীর থেকে শব্দ তরঙ্গের প্রতিধ্বনি বা তড়িৎ চৌম্বকীয় তরঙ্গগুলি একটি প্রেরণ লাইনের শেষপ্রান্ত থেকে প্রতিফলিত হয় এবং বিশেষত যখন তরঙ্গগুলি অনুনাদের সময় একটি অনুরণকের মধ্যে আবদ্ধ থাকে এবং দুই সীমানার মাঝে সামনে পিছনে চলতে থাকে, যেমন একটি অর্গান পাইপ মধ্যে বা গিটারের তারে।

স্থির তরঙ্গে **নিস্পন্দ বিন্দুগুলি** সমান ব্যবধানের একের পর এক অবস্থান করে যেখানে তরঙ্গের বিস্তার (গতি) শূন্য হয় (উপরের অ্যানিমেশন দেখুন)। এই সময়ে দুটি তরঙ্গ বিপরীত দশায় মিলিত হয় এবং একে অপরকে বাতিল করে দেয়। এগুলি অর্ধ তরঙ্গ দৈর্ঘ্যের (λ/২) পর পর ঘটে। প্রতি জোড়া নিস্পন্দ বিন্দুর মাঝখানের অবস্থানগুলিতে বিস্তার সর্বোচ্চ। এগুলিকে **সুস্পন্দ বিন্দু** বলা হয়। এই সময়ে দুটি তরঙ্গ একই পর্বের সাথে যুক্ত হয় এবং একে অপরকে শক্তিশালী করে।

## তথ্যসূত্র

বিষয়শ্রেণী:পদার্থবিজ্ঞানের ধারণা
বিষয়শ্রেণী:শব্দ (ধ্বনি)
বিষয়শ্রেণী:তরঙ্গ
বিষয়শ্রেণী:সুর বাঁধা
পুনর্ব্যবহারযোগ্য উৎক্ষেপণ ব্যবস্থা

**পুনর্ব্যবহারযোগ্য উৎক্ষেপণ ব্যবস্থা**টি একটি উৎক্ষেপণ ব্যবস্থা, যা উৎক্ষেপণ পর্যায়ের কিছু বা সমস্ত উপাদান পুনরায় ব্যবহারে সক্ষম। আজ অবধি বেশ কয়েকটি সম্পূর্ণভাবে পুনর্ব্যবহারযোগ্য উপ-কক্ষপথীয় ব্যবস্থা ও আংশিক পুনরায় ব্যবহারযোগ্য কক্ষপথীয় ব্যবস্থা উড্ডয়ন করেছে।

স্পেস শাটল (১৯৮১ সালে) হল কক্ষপথে পৌঁছানো প্রথম পুনঃব্যবহারযোগ্য যান, যা ব্যয়বহুল উৎক্ষেপণ ব্যবস্থার তুলনায় উক্ত উৎক্ষেপণে ব্যয় হ্রাস করার লক্ষ্যমাত্রা অর্জন করতে ব্যর্থ হয়।

একবিংশ শতাব্দীতে, বেশ কয়েকটি সক্রিয় প্রবর্তক সহ পুনরায় ব্যবহারযোগ্য উৎক্ষেপণ ব্যবস্থায় বাণিজ্যিক আগ্রহ যথেষ্ট বৃদ্ধি পেয়েছে। স্পেসএক্সের সিইও ইলন মাস্ক বলেন যে কেউ যদি বিমানের মতো রকেটকে কীভাবে পুনরায় ব্যবহার করা যায়, তা যদি বুঝতে পারেন তবে মহাকাশে প্রবেশের ব্যয় একশো ভাগ মতো হ্রাস পাবে।  স্পেসএক্সের ফ্যালকন ৯ রকেটে পুনরায় ব্যবহারযোগ্য প্রথম পর্যায় ও ক্যাপসুল (ড্রাগন উড়ানের জন্য) এবং ব্যয়যোগ্য দ্বিতীয় পর্যায়ে রয়েছে। স্পেসশিপ সংস্থা পুনর্ব্যবহারযোগ্য উপ-কক্ষপথীয় স্পেস প্লেনসমূহ উৎক্ষেপণ করেছে এবং উপ-কক্ষপথীয় ব্লু অরিজিন নিউ শাপার্ড রকেটে পুনরুদ্ধারযোগ্য প্রথম পর্যায়ে ও ক্রু ক্যাপসুলসমূহ রয়েছে।
## পুনরায় ব্যবহারযোগ্য উৎক্ষেপণ ব্যবস্থার তালিকা

## তথ্যসূত্র

## বহিঃসংযোগ

* উড্ডয়ন ও কক্ষপথে স্পেস শাটলের চিত্র (ভিজ্যুয়াল ডিকশনারি - কিউএইন্টারটার্নেশনাল))
*লুনার ল্যান্ডার মডিউল

বিষয়শ্রেণী:মহাকাশযান প্রচালন
বিষয়শ্রেণী:পুনরায় ব্যবহারযোগ্য উৎক্ষেপণ ব্যবস্থা
বিষয়শ্রেণী:মহাকাশ উৎক্ষেপণ যান
ইয়াহারি ওরে নো সেইশুন লাভ কমেডি ওয়া মাচিগাত্তেইরু

***ইয়াহারি ওরে নো সেইশুন লাভ কমেডি ওয়া মাচিগাত্তেইরু*** হলো ২০১৩ সালে মুক্তি পাওয়া একটি মজার জাপানিজ অ্যানিমে, যা ওয়াতারু ওয়াতারির লিখিত উপন্যাস 'ইয়াহারি ওরে নো সেইশুন রাবুকোমে ওয়া মাচিগাত্তেইরু'-কে কেন্দ্র করে বানানো হয়েছে। সোনোবু উচ্চ বিদ্যালয়ে এমন অনেক প্রকারের কিশোর-কিশোরী শিক্ষার্থীরা রয়েছে যারা সেই বিদ্যালয় এবং আরও সবার সঙ্গে মানিয়ে নিতে পছন্দ করে। কিন্তু  সর্বদা একা থাকা হাচিমান হিকিগায়াকে জোর করে আরেকজন সর্বদা একা থাকা মেয়ে, ইউকিনো ইউকিনোসিতা এবং হিকিগায়ারই এক সহপাঠি ইউ ইউগাহামার সাথে বিদ্যালয়ে একটি পরিসেবা সংঘ গঠন করতে হয়। অতীতে একটি গাড়ি দূর্ঘটনার সাথে জড়িত হওয়ার ফলে, এই তিনজন একে অপরের বিভিন্ন কৈশোর সংক্রান্ত দায়িত্ব এবং প্রতিকূল অবস্থার মোকাবিলা করতে সাহায্যের হাত বাড়িয়ে দেয়।

এই অ্যানিমের প্রথম খন্ডটি প্রযোজিত হয়েছে ব্রেন'স বেস এবং পরিচালনা করেছেন আই ইয়োশিমুরা। সিরিজটির রচনায় রয়েছেন শোতারো সুগা, চরিত্র পরিকল্পনায় ইউ শিনদো, শিল্প পরিচালক শিগেমি ইকেদা, সঙ্গীত করেছেন মোনাকা, এবং সঙ্গীত পরিচালনায় আছেন সাতোশি মোতোয়ামা।

এই সিরিজ বা খন্ডটি ৫ই এপ্রিল ২০১৩ সালে প্রথমবার সম্প্রচারিত হয় টিবিএস এবং পরবর্তিকালে এমবিএস,সিবিএস আর বিএস-টিবিএস -এ।

ক্রাঞ্চিরোল অ্যানিমেটি অনলাইনের মাধ্যমে উত্তর আমেরিকা এবং বিশেষ কিছু নির্বাচিত দেশে সম্প্রচার করে। অ্যানিমে নেটওয়ার্ক এবং অ্যানিমে অন ডিমান্ড -ও সাথাসাথি অ্যানিমেটিকে স্ট্রিমিং করতে থাকে। এনবিসি ইউনিভার্সাল এন্টারটেইনমেন্ট জাপান ২৫ই ডিসেম্বর ২০১৩ সালে অ্যানিমেটি ব্লু-রে এবং ডি.ভি.ডি আকারে মুক্তি দেয় জাপানে।

সেন্টাই ফিল্মওয়ার্কস অনুমতিপত্র পেয়ে অ্যানিমেটির ডিজিটাল বিজ্ঞাপন বিতরন এবং উত্তর আমেরিকায় হোম মিডিয়া হিসেবে মুক্তি করে। পরে ম্যাডম্যান এন্টারটেইনমেন্ট এটিকে অস্ট্রেলিয়ায় ছাড়ার অনুমতি পায়। 

এই খণ্ডে ৫টি থিম সঙ্গীত রয়েছে: একটি ওপেনিং থিম, তিনটি ক্লোজিং থিম এবং একটি ইনসার্ট সঙ্গীত। ওপেনিং থিমটির নাম হলো "ইউকিতোকি" (ユキトキ) যেটি গেয়েছেন নাগি ইয়ানাগি আর মূল এন্ডিং থিমটা হলো সাওরি হায়ামি এবং নাও তোমোয়ার গাওয়া "হ্যালো অ্যলন"। নাও তোমোয়ার "হ্যালো অ্যলন - ইউ গীত -" গানটি অ্যানিমের পঞ্চম পর্বের শেষে ব্যবহার করা হয়েছে। বাড়তি পর্বটির শেষের গানটি হলো সাওরি হায়ামি এবং নাও তোমোয়ার গাওয়া "হ্যালো অ্যলন - ব্যান্ড অ্যারেঞ্জ -"। ইউকিনো ইউকিনোসিতা (সাওরি হায়ামি) আর ইউ ইউগাহামার (নাও তোমোয়া) দ্বারা একসাথে সম্পাদিত "বিটার বিটার সুইট" গানটি দ্বাদশতম পর্বে ইনসার্ট সঙ্গীত হিসেবে ব্যবহার করা হয়।।
## পর্ব তালিকা

## নোট

## তথ্যসূত্র

## বহিঃসংযোগ
* অফিসিয়াল অ্যানিমি ওয়েবসাইট 
* 
* মাই টিন রোম্যান্টিক কমেডি স্নাফু ১

বিষয়শ্রেণী:২০১৩-এর জাপানি টেলিভিশন মৌসুম
নঙ্গানলুর

**নঙ্গানলুর** বা **নঙ্গাইনল্লুর** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ ২০১১ খ্রিস্টাব্দের সেপ্টেম্বর মাসের পর থেকে নঙ্গানলুর চেন্নাই নগর নিগমের অন্তর্ভুক্ত হয়। লোকালয়টি চেন্নাই আন্তর্জাতিক বিমানবন্দরের অতি নিকটে অবস্থিত। তামিল ভাষায় নঙ্গাই-নল্লুর শব্দবন্দের অর্থ সুস্বভাবের নারী।

এখানে রয়েছে  দীর্ঘ এবং  প্রস্থ বিশিষ্ট একটি রোলার স্কেটিং রিং, যা সমগ্র তামিলনাড়ুর মধ্যে বৃহত্তম।

## জনতত্ত্ব
২০০১ খ্রিস্টাব্দের জনগণনা অনুযায়ী নঙ্গানলুর পুরসভার জনসংখ্যা ছিল ৮৬,২৩০ জন, যার মধ্যে হিন্দু মুসলিমের জৈন এবং খ্রিস্টান সংখ্যার আধিক্য দেখা যায়। তামিলনাড়ুর বাইরে থেকে আসা যথেষ্ট সংখ্যক লোক এখানে বসবাস করেন। মূলত আইটি সেক্টর গুলির প্রভূত উন্নতি এবং বহু আইটি পার্ক তৈরি হওয়ার কারণে শহরতলী নঙ্গানলুরের জনসমাগম উত্তরোত্তর বৃদ্ধি পেয়েছে।


Image:Nanganallur_Hanuman_Temple_2005_12_29.jpg|নঙ্গানলুর‌ হনুমান মন্দির
Image:Nanganallur_Guruvayaurappan_Temple_2005_12_29.jpg|নঙ্গানলুর গুরুভায়ুরাপ্পান মন্দির


## পরিবহন

নিকটবর্তী রেলওয়ে স্টেশন দুটি হলো চেন্নাই শহরতলি রেলওয়ের পালবন্তাঙ্গল রেলওয়ে স্টেশন এবং মীনমবক্কম রেলওয়ে স্টেশন। চেন্নাই মেট্রোর নীল লাইনের অন্তর্গত নঙ্গানলুর রোড মেট্রো স্টেশন এই লোকালয়ের নিকটবর্তী।

চেন্নাই এমটিসি বাস পরিষেবার মাধ্যমে নঙ্গানলুর চেন্নাই ও পার্শ্ববর্তী পুন্তমল্লী, ত্যাগরায়নগর, কীলকট্টলাই, তিরুবান্মিয়ুর, মূবরসমপেট্টাই, পেরম্বুর, কোয়মবেড়ু প্রভৃতি অঞ্চলের সাথে যুক্ত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বেঙ্গালুরুর গোলাপি পেঁয়াজ

**বেঙ্গালুরুর গোলাপি পেঁয়াজ**, বা স্থানীয়ভাষায় বলা হয় **গুলাবি ইরুলি**, হল কর্ণাটক রাজ্যের বেঙ্গালুরুর আশেপাশে জন্মানো পিঁয়াজের একটি প্রজাতি। এটি ২০১৫ সালে ভৌগোলিক নির্দেশক চিহ্ন পেয়েছে।

## ইতিহাস
বেঙ্গালুরুর গোলাপি পেঁয়াজ জন্মায় বেঙ্গালুরু নগর জেলা, বেঙ্গালুরু গ্রামীণ জেলা, চিকবল্লাপুর জেলা এবং কোলার জেলায়। এছাড়াও এগুলি তুমকর, হাসান, দাবণগেরে, ধারওয়াড় এবং বাগলকোট জেলাতেও জন্মায়। ভারতের আর অন্য কোনও স্থানে গোলাপি পিঁয়াজের চাষ হয় না।

## চেহারা এবং এর ব্যবহার
এই জাতের পেঁয়াজগুলি গোলকাকার এবং এগুলির চ্যাটাল তলের কন্দ রয়েছে। এদের অন্যান্য বৈশিষ্ট্য যা এগুলিকে অনন্য করে তোলে তা হল এদের গাঢ় লাল রঙ, অ্যান্থোসায়ানিন, ফেনল এবং তীব্র স্বাদ। এগুলিতে উচ্চ মাত্রার প্রোটিন, ফসফরাস, লৌহ এবং ক্যারোটিন রয়েছে বলে জানা যায়।

গোলাপি পিঁয়াজ উৎপাদনের আদর্শ শর্তগুলি হল: মাটির পি.এইচ মাত্রা ৬.৫ থেকে ৭ এর মধ্যে, বায়ুমণ্ডলীয় আর্দ্রতার পরিমাণ ৭০ থেকে ৭৫% এবং গড় তাপমাত্রা ২৫&nbsp;°সে থেকে ৩০&nbsp;°সে। যেহেতু এই অবস্থাগুলি বেঙ্গালুরু অঞ্চলের আশেপাশে পাওয়া যায়, এই জাতিটি বিশেষভাবে সেখানেই জন্মায়।

এই পেঁয়াজের তীব্র স্বাদ এগুলিকে আচারে ব্যবহারের উপযোগী করে তুলেছে।

## রফতানি
বেঙ্গালুরু গোলাপি পিঁয়াজ ভারতে খুব কমই ব্যবহৃত হয়, কিন্তু বিদেশে, যেমন মালয়েশিয়া, সিঙ্গাপুর, ইন্দোনেশিয়া, বাহরাইন, সংযুক্ত আরব আমিরাত, বাংলাদেশ এবং শ্রীলঙ্কায় প্রচুর পরিমাণে রফতানি হয়।

২০১০-১১ অর্থবছরে ২২,০০০ টনেরও বেশি বেঙ্গালুরুর গোলাপি পেঁয়াজ অন্যান্য দেশে রফতানি করা হয়েছিল। অবশ্য এটি ২০০৩-০৪ এবং ২০০৫-০৬ সালে যথাক্রমে ৩৬,০০০ এবং ৩২,০০০ টনের রফতানি তুলনায় কম ছিল। কর্ণাটকে এই ফসলের জন্য একটি এইজেড (কৃষি রফতানি অঞ্চল) স্থাপনের পর পাঁচ বছরে ৫০০ কোটিরও বেশি মূল্যের গোলাপি পেঁয়াজ রফতানি করা হয়েছিল।

## ভৌগোলিক নির্দেশক
২০১৫ সালে বেঙ্গালুরু গোলাপি পিঁয়াজকে ভৌগোলিক নির্দেশক মর্যাদা দেওয়া হয়েছিল। এর ফলে বেঙ্গালুরু গোলাপি পেঁয়াজ উৎপাদক অ্যাসোসিয়েশনের সদর দফতর চিকবল্লাপুর এই বিশেষ জাতের পেঁয়াজের চাষের পেটেন্ট অধিকার পেয়েছিল।

## আরও দেখুন
* বেঙ্গালুরুর নীল আঙুর
* ভারতের ভৌগোলিক নিদর্শনগুলির তালিকা

## তথ্যসূত্র

বিষয়শ্রেণী:কর্ণাটকের কৃষি
বিষয়শ্রেণী:কর্ণাটকের ভৌগোলিক নির্দেশক
বিষয়শ্রেণী:পণ্য অনুযায়ী ভারতের কৃষি
প্রথম সেনুসরেত

**প্রথম সেনুসরেত** (মধ্য মিশরীয়: ; /suʀ nij ˈwas.ɾiʔ/; ইংরেজি: Sesostris I ও Senwosret I) ছিলেন মিশরের দ্বাদশ রাজবংশের দ্বিতীয় ফ্যারাও। তিনি রাজত্ব করেছিলেন খ্রিস্টপূর্ব ১৯৭১ থেকে ১৯২৬ অব্দ (মতান্তরে খ্রিস্টপূর্ব ১৯২০ অব্দ থেকে ১৮৭৫ অব্দ) পর্যন্ত। প্রথম সেনুসরেত ছিলেন দ্বাদশ রাজবংশের সর্বাধিক শক্তিশালী রাজাদের অন্যতম। তাঁর বাবার নাম ছিল প্রথম আমেনেমহাত। প্রথম সেনুসরেত তাঁর খেপেরকারে প্রাক্-নামটির দ্বারাও পরিচিত, এই নামটির অর্থ “রে-র কা সৃষ্টি হয়”।

## তথ্যসূত্র

## বহিঃসংযোগ
*Senusret (I) Kheperkare
*Sesostris I (Kheperkare)


বিষয়শ্রেণী:মিশরের দ্বাদশ রাজবংশের ফারাও
বিষয়শ্রেণী:খ্রিস্টপূর্ব ২০শ শতাব্দীর ফারাও
বিষয়শ্রেণী:খ্রিস্টপূর্ব ২০শ শতাব্দীতে মৃত্যু
মাড়িবক্কম

**মাড়িবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ এটি মূলত দক্ষিণ-পূর্ব চেন্নাইয়ের একটি লোকালয়৷ অতি সম্প্রতি ২০১১ খ্রিস্টাব্দের সেপ্টেম্বর মাসে এটিকে চেন্নাই জেলা ও বৃৃহত্তর চেন্নাই পুরসভার অন্তর্ভুক্ত করা হয়৷

## জনতত্ত্ব
২০০১ খ্রিস্টাব্দে ভারতের জনগণনা অনুযায়ী মাড়িবক্কম জনগণনা নগরের জনসংখ্যা ছিলো ১৪,৯৪০ জন, যার মধ্যে পুরুষ ৭,৬২১ ও নারী সংখ্যা ৭,৩১৯ জন তথা প্রতি হাজার পুরুষে নারী ৯৬০ জন৷ ছয় বৎসর অনূর্ধ্ব শিশু জনসংখ্যার ৮.৫৭ শতাংশ তথা ১,২৮০ জন, যেখানে শিশুপুত্র ৬১৫ ও শিশুকন্যা ৬৬৫৷ মোট সাক্ষরতারহার ৯৫.৯৪ শতাংশ, যেখানে পুরুষ সাক্ষরতার হার ৯৮.৩৪ শতাংশ ও নারী সাক্ষরতার হার ৯৩.৪০ শতাংশ৷

## অবস্থান
মাড়িবক্কমের উত্তর দিকে রয়েছে আদমবক্কম ও গিণ্ডি, উত্তর-পূর্ব দিকে বেলাচেরি ও আদিয়ার, পূর্ব দিকে পল্লীকরনাই, দক্ষিণ-পশ্চিম দিকে তাম্বরম, দক্ষিণ দিকে মেটবক্কম, পশ্চিম দিকে নঙ্গানলুর ও উত্তর-পশ্চিম দিকে রয়েছে সেন্ট থমাস মাউন্ট৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
হাজেরা

**হাজারাহ** () বা **হাজার** () ছিলেন নবী ইব্রাহিমের স্ত্রী এবং নবী ইসমাইলের মাতা। তিনি ইসলামের একজন সম্মানিত নারী। ইসলামি বিশ্বাসমতে, তিনি ছিলেন এক মিশরীয় রাজার কন্যা, যিনি তাকে ইব্রাহিমের কাছে উপহারস্বরূপ প্রেরণ করেছিলেন। কুরআনে তার নাম সরাসরি উল্লেখিত না হলেও, তার স্বামীর কাহিনীর মাধ্যমে তাকে উল্লেখ ও ইঙ্গিত করা হয়েছে। অবশেষে পুত্র ইসমাইলের সাথে তিনি ফারান মরুভূমিতে, ইসলামি দৃষ্টিভঙ্গিতে হেজাজ হিসেবে দেখা হয়, স্থায়ী হন। হাজারাকে একত্ববাদের একজন বিশিষ্ট ও গুরুত্বপূর্ণ কুলমাতা হিসাবে সম্মান করা হয়, কেননা ইসমাইলের মাধ্যমে তার বংশধারা থেকেই ইসলামের সর্বশেষ নবী মুহাম্মদের আগমন ঘটে। ইহুদি ও খ্রিষ্টধর্মে হাজারাকে *[[হাগার]]* () নামে অবিহিত করা হয়।

## তথ্যসূত্র

বিষয়শ্রেণী:ইসলাম ও নারী
বিষয়শ্রেণী:কুরআনে উল্লেখিত ব্যক্তি
বিষয়শ্রেণী:ইসলামে হিব্রু বাইবেলের ব্যক্তি
থিরায়াট্টম

**থিরায়াট্টম** হল ভারতের কেরল রাজ্যের দক্ষিণ মালাবার অঞ্চলের একটি আচারমূলক আনুষ্ঠানিক সম্পাদন। এটি নৃত্য, থিয়েটার, সংগীত, ব্যঙ্গ, মুখমণ্ডল এবং শরীরের বর্ণলেপন, মুখোশের ব্যবহার, মার্শাল আর্ট এবং ধর্মীয় আচার মিশ্রিত একটি অনুষ্ঠান। এই প্রাণবন্ত শিল্প রূপটির প্রাচীন সভ্যতার ঐতিহ্য এবং রীতিনীতিগুলির সাথে অত্যন্ত সাদৃশ্য রয়েছে। 
## বর্ণনা
থিরায়াট্টম সাধারণত কেরালায় *কাভুকাল* (পবিত্র উপবন) এবং দক্ষিণ মালাবার অঞ্চলের (কালিকট এবং মালাপ্পুরম জেলা) মন্দিরগুলিতে প্রদর্শিত হত। ঐতিহ্যগতভাবে, শুধুমাত্র "পেরুমান্নান" সম্প্রদায়ের অধিকার ছিল *কাভুকাল* এবং মন্দিরে এই বিশিষ্ট শিল্প রূপটি সম্পাদন করার। আজকের দিনে, "পানান" এবং "চেরুমার" সম্প্রদায়ের সদস্যরাও থিরায়ট্টম প্রদর্শন করার অধিকার পেয়েছেন। এই শিল্প রূপের কিংবদন্তিগুলি সমান, তবে প্রতিটি সম্প্রদায়ের থিরায়াট্টম সম্পাদনের জন্য নিজস্ব অনন্য বিশ্বাস, শৈলী, পোশাক এবং রীতিনীতি রয়েছে।

থিরায়াট্টম বিভিন্ন বিষয় নিয়ে অভিনীত হয়, তার মধ্যে যেমন আছে ঈশ্বরত্বের মত বিষয়, তেমনি আছে কিংবদন্তি সামাজিক ব্যক্তিত্বের মত বিষয় নিয়ে অভিনয় যাঁদের বীরত্ব স্থানীয় অঞ্চলগুলিতে জনপ্রিয়। আদিবাসীরা ‘কুলাম’ বা ‘মুর্তি’ নামে পরিচিত তাদের দেবদেবীদের প্রতি ভক্তি সহকারে থিরায়াট্টম উদ্‌যাপন করে। নৃত্যশিল্পীরা প্রাণবন্ত অনন্য পোশাক এবং অলঙ্কারে নিজেদের ‘কুলাম’ এর মত সাজায়।
## দৃষ্টিভঙ্গি
কুলামের পোশাকের দুটি গুরুত্বপূর্ণ দিক হল মুঘামেজুথু (মুখের চিত্রকর্ম) এবং মেলিজুথু (দেহের চিত্রকর্ম), দক্ষ শিল্পীরা এই কাজটি করেন। প্রাকৃতিক সামগ্রী, যেমন গাছের পাতা ও বাকল বা বাঁশ ও নারকেল গাছ থেকে মুখোশ, চুল এবং দাড়ি তৈরি করা হয়। অভিনয়শিল্পীরা মোহগ্রস্তের মত 'কুলাম' এর চরিত্রে প্রবেশ করেন এবং তাঁরা কুলামের পবিত্র আক্রমণাত্মক পদক্ষেপ এবং ভঙ্গিতে অভিনয় করেন। থিরায়াট্টম নৃত্য পরিবেশন করার সময় নৃত্যশিল্পীদের অসামান্য নমনীয়তা থাকা প্রয়োজন। কেউ কেউ বিশ্বাস করেন যে মার্শাল আর্টের অনেক রূপই এর থেকেই উদ্ভূত হয়েছে। “ভাল” (তরোয়াল), “পারিচা” (ঢাল), "শূলম" (ত্রিশূল), "কুন্থাম" (গোলক), "অম্বুমভিলুম" (ধনুক এবং তীর) এর মতো কয়েকটি অস্ত্র সাধারণত থিরায়াট্টমে ব্যবহৃত হয় ।
## তথ্যসূত্র

বিষয়শ্রেণী:কেরলের শিল্পকলা
বিষয়শ্রেণী:ভারতে পরিবেশন শিল্পকলা
বিষয়শ্রেণী:ভারতের শিল্পকলা
পল্লীকরনাই

**পল্লীকরনাই** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পুরাতন মহাবলীপুরম রোড ও জিএসটি রোডের নৈকট্য ও অন্যান্য অর্থনৈতিক ক্ষেত্রের কারণে একবিংশ শতাব্দীর শুরু থেকেই পল্লীকরনাই জনপ্রিয় হয়ে ওঠে৷ ২০১১ খ্রিস্টাব্দের জুলাই মাসে পল্লীকরনাই চেন্নাই পুরসভার অংশীভূত হয়৷

২০১২ খ্রিস্টাব্দে নাআট ফ্রাঙ্ক কনসালটেন্টের সমীক্ষা অনুযায়ী ১৩ টি বৃহত্তর আবাসিক রিয়েল এস্টেট বিনিয়োগে পল্লীকরনাই ১১ তম স্থান অধিকার করেছে৷ বিনিয়োগের দৃৃষ্টিভঙ্গি অনুযায়ী ২০১২ থেকে ২০১৭ অবধি আবাসিক ভাড়া ৯৩ শতাংশ বৃদ্ধি পেতে চলেছে৷ এই সম্ভাবনা পরে প্রমাণিত হয়৷

## জনতত্ত্ব
২০০১ খ্রিস্টাব্দে ভারতের জনগণনা অনুযায়ী পল্লীকরনাই নগর পঞ্চায়েতের জনসংখ্যা ছিলো ২২,৫০৩ জন, যার মধ্যে পুরুষ ১১,৬২৩ ও নারী সংখ্যা ১০,৮৭৬ জন তথা প্রতি হাজার পুরুষে নারী ৯৩৬ জন৷ ছয় বৎসর অনূর্ধ্ব শিশু জনসংখ্যার ১২.৬১ শতাংশ তথা ২,৮৩৮ জন, যেখানে শিশুপুত্র ১,৪৮৭ ও শিশুকন্যা ১,৩৫১৷ মোট সাক্ষরতার হার ৮৪.২৮ শতাংশ, যেখানে পুরুষ সাক্ষরতার হার ৯১.৪৬ শতাংশ ও নারী সাক্ষরতার হার ৭৬.৬৮ শতাংশ৷

## অবস্থান
পল্লীকরনাইয়ের উত্তর-পশ্চিম দিকে মাড়িবক্কম, উত্তর দিকে বেলাচেরি, উত্তর-পূর্ব দিকে পেরুঙ্গুড়ি, পশ্চিম দিকে কোয়িলমবক্কম, পূর্ব দিকে তুরাইবক্কম, দক্ষিণ-পশ্চিমে নান্মঙ্গলম, দক্ষিণে মেটবক্কম ও দক্ষিণ-পূর্ব দিকে ইসিআর রোড বরাবর রয়েছে কারবক্কম৷ ২০১২ খ্রিস্টাব্দ থেকে এটি চেন্নাইয়ের ১৪ নং অঞ্চলের ১৮৯, ১৯০ ও ১৯১ নং ওয়ার্ড৷

## জলাভূমি

পল্লীকরনাই জলাভূমি দক্ষিণ চেন্নাইয়ে ৮০ বর্গ কিলোমিটার অঞ্চল জুড়ে বিস্তৃত বঙ্গোপসাগরের নিকটবর্তী স্বাদু জলের জলাভূমি। ২০০৭ খ্রিস্টাব্দে এই জলাভূমির একটি বড় অংশকে অভয়ারণ্য হিসেবে ঘোষণা করে তাম্বরম বন বিভাগের অন্তর্ভুক্ত করা হয়। এই জলাভূমি আশেপাশের জলস্তর স্বাভাবিক রাখতে যথেষ্ট পরিমাণ ভূমিকা পালন করে। চেন্নাই শহরের অভ্যন্তরে অবস্থিত এখনো অবধি কিছু প্রাকৃতিক জৈব বাস্তুতন্ত্রের উদাহরণ এটি।

## পরিবহন
মীনমবক্কমে অবস্থিত চেন্নাই আন্তর্জাতিক বিমানবন্দর এখান থেকে প্রায় ১৩ কিলোমিটার দূরত্বে অবস্থিত। চেন্নাই এমটিসির পরিকল্পিত চেন্নাই শহর বহিঃস্থ চক্রপথ এই অঞ্চলের ওপর দিয়ে দীর্ঘায়িত হবে। বেলাচেরি ও পেরুঙ্গুড়ি রেলওয়ে স্টেশন দুটি এই লোকালয়ের নিকটবর্তী৷

## জীবজগৎ
ভূ-সংস্থানিক কারণে সারা বছরই এই জলাশয় এর কোন না কোন অংশে জলে ডুবে থাকায় এখানে স্থায়ী জলজ বাস্তুতন্ত্র গড়ে উঠেছে। এখানে রয়েছে অন্তত ৬১ প্রজাতির গাছ ৫০ প্রজাতির মাছ ১০৬ প্রজাতির পাখি ৭ প্রজাতির প্রজাপতি ২১ প্রজাতির সরীসৃপ এবং অন্যান্য বিদেশি ভাসমান গাছপালা যেমন কচুরিপানা এবং টোপাপানা, অবশ্য এগুলি বর্তমানে স্থানীয় প্রজাতির মতো হয়ে উঠেছে। সাম্প্রতিক কিছু রিপোর্ট অনুসারে এখানে তামিলনাড়ুর প্রথম সাদাচিতি অঞ্জন এবং এশিয়ার দীর্ঘতম ভাইপারিডি চন্দ্রবোড়ার দেখাও মিলেছে৷ প্রাকৃতিকভাবে পালিত মাছের মধ্যে রয়েছে লাল খইলশা এবং অরেঞ্জ ক্রোমাইড, এগুলি একোয়ারিয়ামের জন্য সুপরিচিত৷ এছাড়াও প্রাণীজগতের মধ্যে রয়েছে বিভিন্ন কম্বোজী প্রাণী৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
শাবাকা পাথর

**শাবাকা পাথর** (অপর নাম: **শাবাকো পাথর**) একটি প্রাচীন মিশরীয় ধর্মীয় লিপি-সংবলিত প্রত্নবস্তু। এটি মিশরের পঞ্চবিংশ রাজবংশের সমসাময়িক।

একটি নাতিদীর্ঘ ভূমিকা ও পরিশিষ্ট সারসংক্ষেপ সহ লিপিটি দু’টি প্রধান ভাগে বিভক্ত। প্রথম ভাগের বিষয়বস্তু হোরাসের মাধ্যমে পিতাহ্ কর্তৃক উচ্চ ও নিম্ন মিশরের রাজনৈতিক ঐক্যবদ্ধকরণ এবং দ্বিতীয় ভাগটি হল "মেমফিসীয় ধর্মতত্ত্ব" বা "মেমফিসীয় নাটক" নামে পরিচিত একটি সৃষ্টি উপাখ্যান, যার মাধ্যমে পিতাহ্কে দেবতা সহ সকল বস্তুর স্রষ্টা হিসেবে প্রতিষ্ঠা দান করা হয়েছিল।

এই লিপিটিতে উল্লেখ করা হয়েছে যে, মেমফিস শহরেই মিশরকে ঐক্যবদ্ধ করা হয়েছিল। লিপিটিতে আরও বলা হয়েছে যে, ওসাইরিসের মৃতদেহ নদীতীরে ভেসে এলে তাঁকে এই শহরেই সমাধিস্থ করা হয়।

পরবর্তী বছরগুলিকে পাথরটিকে সম্ভবত একটি জাঁতাকল হিসেবে ব্যবহার করা হয়েছিল,  যার ফলে এটির গায়ে উৎকীর্ণ চিত্রলিপিগুলি ক্ষতিগ্রস্ত হয়। পররবর্তীকালে অন্যান্য ইচ্ছাকৃত ক্ষতিসাধনের ফলেও উৎকীর্ণ লিপিগুলি আরও অস্পষ্ট হয়ে যায়।

## তথ্যসূত্র

### উল্লেখপঞ্জি
*
*
*

## বহিঃসংযোগ
* The Shabaka Stone , translation from An introduction to the history and culture of Pharaonic Egypt  (preserved at ''Archive.org'')

বিষয়শ্রেণী:প্রাচীন মিশরীয় কেন্দ্রস্তম্ভ
বিষয়শ্রেণী:প্রাচীন মিশরীয় প্রস্তরফলক
বিষয়শ্রেণী:পাথর
বিষয়শ্রেণী:ব্রিটিশ মিউজিয়ামে থাকা প্রাচীন মিশরীয় নিদর্শন
বিষয়শ্রেণী:সৃষ্টিপুরাণ
নাসিকের আঙুর

**নাসিকের আঙুর** হল আঙুরের একটি প্রজাতি, যেটি নাসিক জেলায় উৎপাদিত হয়। এই জেলা "ভারতের "আঙুর রাজধানী" হিসাবে পরিচিত। দেশ থেকে মোট আঙুর রফতানির অর্ধেকেরও বেশি অবদান নাসিকের।

## উৎপাদন
"ভারতের আঙুর রাজধানী" নামে পরিচিত নাসিক, দেশের শীর্ষস্থানীয় আঙুর উৎপাদক। ২০১৫ সালের ডিসেম্বর মাসের হিসেব অনুযায়ী এখানে আঙুর চাষের আওতায় প্রায় ১.৭৫ লক্ষ হেক্টর জমি রয়েছে। এখানে প্রতি হেক্টরে প্রায় ২০ মেট্রিক টন হিসেবে মোট ১০ লাখ মেট্রিক টন আঙুর উৎপাদিত হয়। প্রায় ৮,০০০ একর জমি দ্রাক্ষাসুরা প্রস্তুতের জন্য প্রয়োজনীয় আঙুরের চাষের জন্য ব্যবহৃত হয়। নাসিক জেলার আঙুর উৎপাদনের ক্ষেত্রগুলি হল কালওয়ান, পিন্ট ইগতপুরী, সিন্নার, নিফাদ, ইয়েলা, নন্দগাঁও, সাতানা, ফুরগানা, দিনদোরি, মেলগাঁও।

## রফতানি
ভারত থেকে আঙুর রফতানির ৫৫ শতাংশ এবং মহারাষ্ট্র রাজ্যের ৭৫% নাসিকে উৎপাদিত হয়। নাসিকের আঙুর রফতানি ২০০৩ সালে প্রায় ৪,০০০ মেট্রিক টন থেকে বেড়ে ২০১৩ সালে ৪৮,০০০ মেট্রিক টনেরও বেশি হয়েছিল। ২০১৪ সালে রফতানি আরও বেড়ে ৬৫,০০০ মেট্রিক টনেরও বেশি হয়েছে। রফতানির প্রায় অর্ধেক অংশ নেদারল্যান্ডসে যায়; পরবর্তী প্রধান গন্তব্যস্থলগুলি হল জার্মানি, যুক্তরাজ্য এবং বেলজিয়াম। ২০১৩-১৪ সালে, রাশিয়া এবং চীন নাসিক আঙুরের প্রধান বাজার হিসাবে আত্মপ্রকাশ করেছিল।

## ভৌগোলিক নির্দেশক
ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ অনুযায়ী, ২০১০-১১ সালে নাসিক আঙুর ভৌগোলিক নির্দেশকের মর্যাদা লাভ করেছিল।

## তথ্যসূত্র

বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের কৃষি
বিষয়শ্রেণী:মহারাষ্ট্রের জেলা
বিষয়শ্রেণী:মহারাষ্ট্রের অর্থনীতি
বিষয়শ্রেণী:ভারতের ভৌগোলিক নির্দেশক
বিষয়শ্রেণী:ফল
বিষয়শ্রেণী:মহারাষ্ট্রের কৃষি
বিষয়শ্রেণী:নাশিক জেলা
বিষয়শ্রেণী:মহারাষ্ট্রের ভৌগোলিক নির্দেশক
জিঙ্ক আয়োডাইড

**জিংক আয়োডাইড** একটি অজৈব যৌগ যার রাসায়নিক সংকেত ZnI2। এটি দস্তা অর্থাৎ জিংক এবং আয়োডিনের একটি রাসায়নিক যৌগ। অনার্দ্র জিংক আয়োডাইড দেখতে সাদা এবং সহজেই বাতাস থেকে জলীয় বাষ্প শোষণ করতে পারে। ইথারের উপস্থিতিতে দস্তা এবং আয়োডিনের সরাসরি বিক্রিয়া করে এটি প্রস্তুত করা যেতে পারে। এছাড়া জলীয় দ্রবণে আয়োডিনের সাথে জিংকের বিক্রিয়া করেও জিংক আয়োডাইড প্রস্তুত করা যায়।

Zn + I2→ ZnI2

জিংক আয়োডাইডের জলীয় দ্রবণে Zn(H2O)62+, [ZnI(H2O)5]+  আয়নগুলি অষ্টতলক গঠনরূপে এবং  ZnI2(H2O)2, ZnI3(H2O)− এবং ZnI42−  আয়নগুলি চতুস্তলকীয় গঠনরূপে শনাক্ত করা হয়েছে।

## ব্যবহার

* উৎপাদন শিল্পে রেডিওগ্রাফিতে ভাঙ্গা এবং অক্ষত বস্তুর পার্থক্য নির্ণয় করতে জিঙ্ক আয়োডাইড প্রায়শই ব্যবহৃত হয়।
* ইলেকট্রন মাইক্রোস্কোপিতে অসমিয়াম টেট্রক্সাইডের সাথে একত্রে জিংক আয়োডাইডের ব্যবহার রয়েছে।
*মিথানলকে ট্রিপটেন এবং হেক্সামেথাইলবেনজিনে  রূপান্তরিত করতে জিংক আয়োডাইড অনুঘটক হিসাবে ব্যবহার হয়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:আয়োডাইড
বিষয়শ্রেণী:ধাতব হ্যালাইড
বিষয়শ্রেণী:জিঙ্ক যৌগ
২০২১-২২ ইংল্যান্ড নারী ক্রিকেট দলের পাকিস্তান সফর

২০২১ এর অক্টোবরে, ইংল্যান্ড মহিলা ক্রিকেট দল তিনটি মহিলাদের একদিনের আন্তর্জাতিক (মহিলা ওডিআই) ও দুটি মহিলাদের টুয়েন্টি২০ আন্তর্জাতিক (মহিলাদের টি২০আই) ম্যাচ খেলতে পাকিস্তান সফর করবে। সবগুলো খেলাই অনুষ্ঠিত হবে করাচির ন্যাশনাল স্টেডিয়ামে। প্রথমবারের মতো এটি ঘটতে যাচ্ছে যে, ইংলিশ মহিলা ক্রিকেট দল পাকিস্তান সফর করছে। মহিলা টি২০আই সূচীর খেলাগুলো অনুষ্ঠিত হবে পাকিস্তানে সফরকারী ইংলিশ পুরুষ দলের খেলার সাথেই, এবং মহিলা ওডিআই ম্যাচগুলো হবে ২০২২ মহিলা ক্রিকেট বিশ্বকাপ প্রতিযোগিতার প্রস্তুতিস্বরূপ। সর্বশেষ উভয় দল একে অপরের মুখোমুখি হয়েছিল ডিসেম্বর ২০১৯ মালয়েশিয়ায়।

## ডব্লিউটি২০আই সিরিজ
### ১ম ডব্লিউটি২০আই

### ২য় ডব্লিউটি২০আই

## ডব্লিউওডিআই সিরিজ
### ১ম ডব্লিউওডিআই

### ২য় ডব্লিউওডিআই

### ৩য় ডব্লিউওডিআই

## তথ্যসূত্র

## বহিঃসংযোগ
* সিরিজ ক্রিকইনফোতে সিরিজের বিস্তারিত

ইংল্যান্ড মহিলা ২০২১-২২
পাকিস্তান ২০২১-২২

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২১-এ ইংরেজ ক্রিকেট
বিষয়শ্রেণী:২০২১-এ পাকিস্তানি ক্রিকেট
মোজারি

থাম্ব|সিন্ধি মোজারি
**মোজারি** বা **খুসসা** বা **সালিম শাহী** হল একটি স্টাইল যেখানে হাতের তৈরী পাদুকা, যা দক্ষিণ এশিয়ায় উৎপাদিত হয় । এগুলি ঐতিহ্যগতভাবে কারিগররা বেশিরভাগ ট্যানড চামড়া ব্যবহার করে তৈরি করেন। উপরের দিক চামড়ার টুকরো বা টেক্সটাইলের এক টুকরো দিয়ে তৈরি এবং পিতলের নখ, গায়েরি শাঁস, আয়না, ঘণ্টা এবং সিরামিক জপমালা দিয়ে সজ্জিত। এমনকি উপর থেকে নিচ পর্যন্ত বন্ধন সুতা দ্বারা সম্পন্ন হয়, যা কেবল পরিবেশ বান্ধবই নয়, চামড়ার তন্তুগুলিও প্রচুর শক্তি দিয়ে সমৃদ্ধ করে। কিছু পণ্য উজ্জ্বল এবং অলঙ্কৃত সুতাও ব্যবহার করে। 

এটি শতাব্দীর পরিক্রমায় বিবর্তিত হয়েছে এবং পৃথক কারিগর দ্বারা উৎপাদিত হচ্ছে। পণ্যগুলি নকশা এবং রঙে ভিন্ন হয়। এটি সাংস্কৃতিক বৈচিত্র্য, স্থানীয় নীতি ও নৃগোষ্ঠীকে আবদ্ধ করে রাখে। 

## ইতিহাস
এটি বিশ্বাস করা হয় যে ভারতীয় উপমহাদেশে পরা পাদুকাগুলির প্রথম উদাহরণগুলির মধ্যে একটি কাঠের একটি স্যান্ডেল যা ২০০ বিসি পূর্বের। বৌদ্ধ আমলে তৃতীয় এবং চতুর্থ শতাব্দীতে, স্ট্র্যাপযুক্ত স্যান্ডেল পরা খুব সাধারণ ছিল এবং ভারতীয় রাজারা মূল্যবান রত্ন দিয়ে সজ্জিত স্যান্ডেল পরেছিলেন। জৈন সাহিত্যে দেখা যায় যে চামড়া জুতা তৈরির জন্য ব্যবহৃত হত, যা পায়ের আঙ্গুলগুলিকে ব্যাথা পাওয়ার হাত থেকে রক্ষা করে। গরু, মহিষ, ছাগল, ভেড়া এবং অন্যান্য বন্য প্রাণী এজন্য ব্যবহৃত হতো। 

মোজারিটির উৎপত্তি মুঘল সাম্রাজ্যের অধীনে, যেখানে এটি রঙ, রত্ন এবং অন্যান্য অলঙ্কার দ্বারা সজ্জিত ছিল। বলা হয় যে এগুলি মুঘল রাজা সালেম শাহের অধীনে জনপ্রিয় হয়েছিল এবং ফলস্বরূপ প্রায়শই সালিম শাহি হিসাবে অভিহিত হয়। এগুলি সাধারণত সালোয়ার কামিজের সাথে পরা হয়। যদিও বিভিন্ন সভ্যতার দ্বারা চামড়ার জুতা ৫০০০ বছরেরও বেশি সময় ধরে পরা হয়েছে, তাদের মোজারিগুলোর সাথে বিভ্রান্ত হওয়া উচিত নয়, কারণ মোজারিগুলি তাদের শোভাময় শৈলী, আকার এবং চেহারাতে অনন্য বিবেচিত হয়।  

## আরও দেখুন
* জুট্টি
* কোলহাপুরি চপল
* মুলতানি খুসা
* পদুকা

## তথ্যসূত্র


## বহিঃসংযোগ
* বিবিসি সংস্কৃতি - হায়দ্রাবাদের উনিশ শতকের নিজামের সোনার মোজারির চিত্র অন্তর্ভুক্ত
* খুশার দোকান - প্রাচীনতম খুশার একটি দোকান 

বিষয়শ্রেণী:ভারতীয় পাদুকা
বিষয়শ্রেণী:পাকিস্তানি পাদুকা
বিষয়শ্রেণী:মুঘল শিল্প
বিষয়শ্রেণী:সিন্ধি সংস্কৃতি
বিষয়শ্রেণী:ভারতীয় চামড়া শিল্প
ওয়াংখেই ফী

**ওয়াংখেই ফী** সাদা সুতির তৈরি টেক্সটাইল ফ্যাব্রিক। এটি এমন একটি পণ্য যা জিআই রেজিস্ট্রেশনের আওতায় সুরক্ষিত এবং এটি মণিপুর রাজ্য জুড়ে তৈরি হয় এবং মহিলাদের দ্বারা বোনা হয়। ফ্যাব্রিকটি স্বচ্ছ, এর দেহে অনেকগুলি নকশা রয়েছে এবং মণিপুরের মহিলাদের বিবাহ অনুষ্ঠান এবং অন্যান্য উৎসব উপলক্ষে জনপ্রিয়ভাবে পরিধিত হয়।

## ভৌগোলিক সূচক
বাণিজ্য সম্পর্কিত বৌদ্ধিক সম্পত্তি অধিকার (টিআরআইপিএস) চুক্তির ভৌগোলিক সূচকের অধীনে এই ফ্যাব্রিকটি সুরক্ষার জন্য নিবন্ধিত হয়েছে। এটি ভারত সরকারের ভৌগোলিক সূচক আইন ১৯৯৯ এর অধীনে **ওয়াংখেই ফী** হিসাবে নিবন্ধিত ছিল, ক্লাস - ২৫ এর অধীনে পেটেন্টস ডিজাইনস এবং ট্রেডমার্কের নিয়ন্ত্রক জেনারেল দ্বারা নিবন্ধকরণের সত্যতা নিশ্চিত করেছেন - ১৯ ডিসেম্বর ২০১১ তারিখে পোশাকের আবেদনের নম্বর ৩৭২, এবং মাইরাঙ্গ ফী (জিআই নং ৩৭৩) এবং শাফি ল্যানফি (জিআই নং ৩৭১), যা মণিপুরের মহিলাদের দ্বারা বোনা। মণিপুর সরকার পরামর্শমূলক কমিটির সভার সিদ্ধান্ত অনুযায়ী জিআই নিবন্ধনের তারিখ থেকে ছয় মাসের মধ্যে ওয়াংখেই পাইয়ের বিষয়ে ৫,০০০ তাঁতিদের নিবন্ধন করবে বলে আশা করা হয়েছিল। 

## ইতিহাস
ফ্যাব্রিকটি মূলত মণিপুরের রাজ পরিবারের ব্যবহারের জন্য মসলিনের কাপড়ে তৈরি হয়েছিল। তাঁতিরা তখন প্রাসাদের নিকটবর্তী ওয়াংখেই কলোনীতে স্থাপন করা হত তবে এখন মণিপুরের অনেক স্থানেই এটি তৈরি করা হয়।

## পণ্যের বিবরণ
ওয়াংখেই ফী খুব সূক্ষ্ম সাদা সুতির সুতোর সাথে ঘনিষ্ঠভাবে বোনা জমিন দিয়ে তৈরি করা হয়েছে। কটন ওয়েফ্ট এবং ওয়ার্পের ইন্টারলেসিং মহিলাদের দ্বারা বোনা হয়, ধারাবাহিকভাবে এবং একে অপরের থেকে বিস্তৃতভাবে ব্যবধানযুক্ত, যা ফ্যাব্রিককে "সম্পূর্ণ স্বচ্ছ" করে তোলে। এটি একটি "বিলাসবহুল" কাপড় হিসাবে পরিচিত, এটি বিবাহের অনুষ্ঠান এবং উৎসবগুলির সময় মহিলাদের দ্বারা ব্যবহৃত জনপ্রিয় একটি পোশাক।

সুতা তৈরির জন্য ব্যবহৃত ফাইবারটি "লাশিং" (সুতির বল) এবং "কাবারং" (মুলবেরি কোকুন) থেকে নেওয়া। এটি স্থানীয়ভাবে "সান্থক" নামে পরিচিত গাছের প্রজাতির ছাল থেকেও বের করা হয় (উরটিকা *এসপি)*। স্থানীয় ফাইবারগুলির সুতাগুলিতে কাটা হয় এবং তারপরে গাছপালা, ছাল, পাতা এবং ফুলের নির্যাস ব্যবহার করে রঙ করা হয়। শুকনো সুতা সাপেক্ষে নির্ধারন ধান-ভিত্তিক মাড় প্রয়োগের মাধ্যমে, একটি বাঁশ লাঠি সাহায্যে প্রসারিত করা হয়।

ব্যবহৃত কাপড়ের মধ্যে সুতার ধরনটি হল সুতি। ওয়ার্পের থ্রেডটিতে ৮০এস এবং ১০০এস সুতা সংখ্যা রয়েছে এবং ওয়েফটিতে গণনা ২ / ৮০এস এর সুতা রয়েছে। ব্যবহৃত অতিরিক্ত ওয়েফ্ট হল ২/৮০ এস।

বুনন প্রক্রিয়া শাটল ব্যবহারের উপর ভিত্তি করে দুটি পদ্ধতি জড়িত: ফ্লাই শাটল তাঁত এবং নিক্ষেপ শাটল তাঁত। প্রথম প্রকারে এটি একটি একক টুকরোতে সম্পূর্ণ ফ্যাব্রিক হিসাবে তৈরি করা হয়। দ্বিতীয় পদ্ধতিতে, ফ্যাব্রিকটি দুটি টুকরো টুকরো করে তৈরি করা হয় এবং তারপরে এটি সম্পূর্ণ ফ্যাব্রিক হিসাবে সেলাই করে যোগ করা হয়। অতিরিক্ত মোটিফগুলি হাতে বোনা হয়। ফ্যাব্রিকটি "ছিদ্রযুক্ত, শীতল, দেখতে-পাতলা", এটি চাদর এবং শাড়িগুলির মতো মহিলাদের জন্য বিলাসবহুল বস্তু বং মেয়েদের জন্য স্কার্ট এবং স্কুল ইউনিফর্মগুলির জন্য উপযুক্ত করে তোলে।

ফ্যাব্রিকের জিআই নিবন্ধনের পরে, তাঁতিদের দ্বারা তৈরি পণ্যের মান নিয়ন্ত্রণের জন্য একটি পরিদর্শন সংস্থা গঠন করা হয়েছে।

## তথ্যসূত্র

বিষয়শ্রেণী:ভারতীয় হস্তশিল্প
বিষয়শ্রেণী:ভারতের ভৌগোলিক নির্দেশক
বিষয়শ্রেণী:মণিপুরের অর্থনীতি
হাউ ফানি

***হাউ ফানি!!*** () ২০১৬ সালের একটি নেপালি কৌতুকধর্মী চলচ্চিত্র। নির্বাচিত চলচ্চিত্র পরিচালনায় অভিষেক হিসেবে এটি পরিচালনা করেছেন নীলু ডোমা শের্পা এবং আইয়কোর ফিল্মস নেপাল ও এ টিনি বাট বিগ পিকচার্সের অধীনে প্রযোজনা করেছেন মালবিকা সুব্বা। এতে অভিনয় করেছেন দায়াহাং রাই, প্রিয়াঙ্কা কার্কী, কেকী অধিকারী, অনুপ বিক্রম শাহী ও নিশা অধিকারী। কাঠমান্ডু উপত্যকায় চলচ্চিত্রটি প্রদর্শনীর প্রথম সপ্তাহে এটি ৩০ লাখ টাকা আয় করেছে হয়েছে বলে জানা যায়।

## পটভূমি
যখন হীরা (নিশা অধিকারী) নিখোঁজ হয় এবং পুলিশ ইন্সপেক্টর রাই (দয়াহাং রায়) হীরার অবস্থান খুঁজে পেতে অসমর্থ হন এরপর তিনি দুই গ্রামের মেয়ে পুষ্পা (প্রিয়াঙ্কা কারকি) এবং রামিতা (কেকি অধিকারী) কে ভাড়া করেন এই আশায় যে তিনি তাদের সাহায্যে মামলার সমাধান করতে পারবেন। দুই মেয়ে প্রাথমিকভাবে এই প্রস্তাবে খুশি হয় এবং তাদের নিজস্ব পরিকল্পনা অনুসারে কাজ এগিয়ে যায়।

## শ্রেষ্ঠাংশে
* রমিতা চরিত্রে প্রিয়াঙ্কা কার্কী
* পুষ্প চরিত্রে কেকী অধিকারী
* পরিদর্শক তেজ বাহাদুর রাই চরিত্রে দয়াহাং রাই
* হীরা সম্রাজ্ঞীর ভূমিকায় নিশা অধিকারী
* অনুপ বিক্রম শাহী
* সন্দীপ ক্ষেত্রী (বিশেষ উপস্থিতি)

## সাউন্ডট্র্যাক

## উৎপাদন
২০১৪ সালের সেপ্টেম্বরে, টিনি বিট বিগ পিকচারস নীলু ডোমা শেরপার প্রথম নির্বাচিত চলচ্চিত্রের বৈশিষ্ট্যযুক্ত চলচ্চিত্র হিসাবে নির্মাণের জন্য তাদের অভিপ্রায় ঘোষণা করে। পরবর্তীকালে ডিসেম্বর ২০১৪ সালে কুপোন্ডলে চলচ্চিত্রের চিত্রগ্রহণ শুরু হয়।

## অভ্যর্থনা
অনলাইন খাবার চলচ্চিত্রটির প্রশংসা করেছে এবং এর সাথে পরিচালক শেরপার "অসাধারণ আত্মপ্রকাশের" বিষয়টি উল্লেখ করেছে।  একটি ভিডিও পর্যালোচনায় *কানাডা নেপাল*ও চলচ্চিত্রটির প্রশংসা করেছে। ইন্টারনেট মুভি ডেটাবেজে চলচ্চিত্রটি ১০ এর মধ্যে ৩.৪ তারকা রেটিং পেয়েছে। ৭০% গুগল অনুসন্ধান ব্যবহারকারীরা চলচ্চিত্রকে ইতিবাচক অনুমোদন রেটিং দিয়েছেন।

## আরও দেখুন
* আজহাই পানি
* বুলবুল (২০১৯-এর চলচ্চিত্র)
* আপ্পা (২০১৯-এর চলচ্চিত্র)
* রাধে (২০১৭-এর চলচ্চিত্র)
* কালো পোথী
* অপবাদ (চলচ্চিত্র)
* সেতো বাঘ
* তান্দ্রো
* পাহুনা: দ্য লিটল ভিজিটরস
* আশমিনা
* আনাগাত
* গোপী (২০১৯-এর চলচ্চিত্র)
* হোস্টেল (২০১৩-এর চলচ্চিত্র)
* হোস্টেল রিটার্নস
* বাসন্তী (২০০০-এর চলচ্চিত্র)
## তথ্যসূত্র

## বহিঃসংযোগ
* 

বিষয়শ্রেণী:নেপালি চলচ্চিত্র
বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:কাঠমান্ডুতে ধারণকৃত চলচ্চিত্র
আরঙ্গেত্রম

**আরঙ্গেত্রম** (তামিল அரங்கேற்றம், মালয়ালম അരങ്ങേറ്റം) হল ভারতীয় ধ্রুপদী নৃত্য এবং সংগীতের প্রাক্তন শিক্ষার্থীর মঞ্চাভিষেক। কয়েক বছরের প্রশিক্ষণের পরে এই মঞ্চাভিষেক ঘটে এবং অনেক ভারতীয় ধ্রুপদী নৃত্য শৈলীতেই কোনও শিষ্য সময় এলে আরঙ্গেত্রম সম্পাদন করে। তামিল এবং মালয়ালম ভাষায়, আরঙ্গম মানে মঞ্চ এবং এত্রম অর্থ উত্থান বা আরোহণ।

আরঙ্গেত্রম শব্দটি তামিল ভাষা থেকে এসেছে এবং এর অর্থ আনুষ্ঠানিক প্রশিক্ষণ শেষ হওয়ার পরে একজন নৃত্যশিল্পীর প্রথম বারের জন্য মঞ্চে আরোহণ। এরপর এই শিল্পী এগিয়ে যেতে এবং এই শিল্পকলাটি শিল্পের অন্যান্য উচ্চাকাঙ্ক্ষী শিক্ষার্থীদের কাছে পৌঁছে দিতে পারে। আরঙ্গেত্রম সম্পাদন করা একটি পুরানো ঐতিহ্য, যেটি কোনও নৃত্যশিল্পীর একক নৃত্য প্রদর্শনের জন্য বা অন্যান্য শিক্ষার্থীদের প্রশিক্ষণ দিতে সক্ষম হওয়ার পথ চিহ্নিত করে।

## সমালোচনা
আজকের যুগে, মার্কিন যুক্তরাষ্ট্র এবং ইউরোপে আরঙ্গেত্রম জনপ্রিয় হয়ে উঠেছে। শিল্পকলা উদযাপনের পরিবর্তে অনেক জায়গাতেই আড়ম্বরপূর্ণ বিষয়গুলি প্রাধান্য লাভ করে। অন্যান্য ক্রিয়াকলাপ যেগুলি শিশুরা অনুসরণ করে সেগুলির মতই, শিশুদের ওপর পারিপার্শ্বিক চাপ তৈরি করার জন্য আরঙ্গেত্রম সমালোচিত হয়েছে। আগে যদিও কোন শিল্পকে অনুসরণ করার উদ্দেশ্যে একটি নিবিড় প্রশিক্ষণ (আট বছরের কাছাকাছি) পাওয়া শিক্ষার্থীর জন্য আরঙ্গেত্রম ব্যবহৃত হত, অনেকেই এখন এটি আত্মতৃপ্তির জন্য সম্পাদন করে।

## ব্যুৎপত্তি
তামিল ভাষায়, আরঙ্গম মানে মঞ্চ এবং এত্রম অর্থ উত্থান বা আরোহণ, অর্থাৎ আরঙ্গেত্রমের আক্ষরিক অর্থ মঞ্চে আরোহণ বা মঞ্চে পৌঁছানো। এটি একটি স্নাতক অনুষ্ঠানকে বোঝায় যেখানে গুরু তাঁর শিষ্যকে জনসাধারণের সমক্ষে উপস্থাপন করেন। এর উৎস আবিষ্কার করা যায় দেবদাসী (মন্দির নর্তকী) প্রথার মধ্যে। কত্থক, কুচিপুড়ি, মণিপুরি, কথাকলি, ভরতনাট্যম, মোহিনীয়াট্টম প্রভৃতি অন্যান্য ভারতীয় ধ্রুপদী নৃত্য শৈলী এবং মৃদঙ্গ, ঘটম ও বেহালার মতো যন্ত্রসমূহের ক্ষেত্রে আরঙ্গেত্রম সম্পাদন করা হয়।

## তথ্যসূত্র

* *Arangetram (dance debut) in Bharathanatyam: a rite of passage for the court and temple dancers of India*, by Hira Harish Panth. State University of New York at Stony Brook, 1993.

## বহিঃসংযোগ
* Planning an Arangetram
* How to create & send Arangetram Video Invitations with RSVP 

বিষয়শ্রেণী:ভারতের ধ্রুপদী নৃত্য
বিষয়শ্রেণী:ভরতনাট্যম
গন্ধেশ্বরী

**গন্ধেশ্বরী** হলেন হিন্দু দেবী দুর্গার একটি রূপভেদ তথা বাঙালি গন্ধবণিক সম্প্রদায়ের উপাস্য দেবী। বৈশাখ মাসের পূর্ণিমা (বুদ্ধপূর্ণিমা) তিথিতে তাঁর বাৎসরিক পূজা আয়োজিত হয়। কথিত আছে, তিনি গন্ধাসুরের হাত থেকে গন্ধবতীকে রক্ষা করেছিলেন। দেবী গন্ধেশ্বরী চতুর্ভূজা, শঙ্খ-চক্র-ধনুর্বাণধারিণী এবং সিংহবাহিনী। গন্ধবণিক সম্প্রদায় ব্যবসার উন্নতি প্রার্থনায় তাঁর পূজা করে থাকেন।

## তথ্যসূত্র

বিষয়শ্রেণী:হিন্দু দেবী
বিষয়শ্রেণী:পশ্চিমবঙ্গে হিন্দুধর্ম
বিষয়শ্রেণী:সুগন্ধিবিদ
বিষয়শ্রেণী:দুর্গা মন্দির
বিষয়শ্রেণী:শিবের সহধর্মিণী
বেগুনফুলি আম

**বেগুনফুলি আম** (বেনিশান নামেও পরিচিত) হলো একটি আমের জাত যা ভারতের অন্ধ্র প্রদেশ রাজ্যের কার্নুল জেলার বনগানপলে উৎপাদিত হয়। এটি একাই রাজ্যের মোট আমের আবাদযোগ্য জমির ৭০ শতাংশ দখল করে এবং বেগুনফুলির কৃষকরা প্রথম এর প্রবর্তন করেছিলেন।  এটি ভৌগোলিক সূচক রেজিস্ট্রি দ্বারা উদ্যানতাত্ত্বিক পণ্যগুলির আওতায় ৩রা মে ২০১৭ এ অন্ধ্র প্রদেশ থেকে ভৌগোলিক সূচকগুলোর অন্যতম হিসাবে নিবন্ধিত হয়েছিল।  এটি ভারত ও পাকিস্তানের অন্যান্য অঞ্চলেও জন্মে।    ফলটিকে ওভাল বা ডিম্বাকৃতির হিসাবে বর্ণনা করা হয়। এটি লম্বায় ১৪ সেমি, হলুদ মাংস এবং একটি পাতলা, মসৃণ হলুদ ত্বকবিশিষ্ট। এটি দৃঢ় মাংসযুক্ত টেক্সচারের এবং মিষ্টি স্বাদের এবং এতে ফাইবারের অভাব রয়েছে। একে অন্ধ্র প্রদেশে সর্বাধিক চাওয়া হয়।  এটি একটি মধ্য-মৌসুমের জাত যা কৌটাজাতকরণের  জন্য ভাল। এটি ভিটামিন এ ও সি- তে সমৃদ্ধ। এটিকে আমের রাজাও বলা হয়।

## ব্যুৎপত্তি
থাম্ব|250px|বাম|বেগুনফুলি আম
অন্ধ্র প্রদেশের বনগানপল্লী গ্রাম ও আশেপাশে প্রচুর পরিমাণে চাষ হওয়ায় এটি *বঙ্গপল্লি* আম নামেও পরিচিত। *বেনিশান,* *ছাপ্পাটাই,* *সাফেদা(দিল্লি, ইউপি ও অন্যান্য উত্তরাঞ্চলের যুক্তরাষ্ট্র), বাদাম* *আম (রাজস্থান এমপি, মালওয়া, মেওয়ার ও মধ্য ভারত অন্যান্য এলাকায়) হলো এর* কিছু অন্যান্য নাম। পানিশের জমিদার এবং বঙ্গপাল নবাবের নামানুসারে এর 'বেনিশান' নামকরণ করা হয়েছে। 

## চাষাবাদ
প্রধানত বেগুনফুলিতে, এর চাষ করা হয়। এছাড়াও কুরনুল জেলার পানিয়াম এবং নাদায়াললেও এর চাষ হয় । এগুলি ছাড়াও উপকূলীয় এবং রায়লসিমা অঞ্চলগুলিও চাষ করে। তেলেঙ্গানা রাজ্যের খম্ম্ম, মহাবুবনগর, রাঙ্গারডি, মেডাক এবং তেলঙ্গানার আদিলবাদ জেলায় কয়েকটি জেলায়ও এর চাষ হয়েছে। 

## আরও দেখুন
* কমলাপুরের লাল কলা
* বেঙ্গালুরু নীল
* নানজানগুদ কলা
* কুরগ কমলা

## তথ্যসূত্র

বিষয়শ্রেণী:ভারতের আমের জাত
বিষয়শ্রেণী:অন্ধ্রপ্রদেশের কৃষি
বিষয়শ্রেণী:অন্ধ্রপ্রদেশের ভৌগোলিক নির্দেশক
বিষয়শ্রেণী:আমের জাত
মোবারক আলী খাঁ

**সাইয়িদ মোবারক আলী খান** (১৭৫৯- ৬ সেপ্টেম্বর ১৭৯৩), **মুবারক উদ-দৌলা** নামে পরিচিত, বঙ্গ, বিহার এবং উড়িষ্যার নবাব ছিলেন। তিনি মীর জাফর ও বাব্বু বেগমের ছেলে।

১৭৭০ সালের ১০ মার্চ তার অর্ধ-ভাই আশরাফ আলী খানের মৃত্যুর পর ১৭৭০ সালের ২১ মার্চ তিনি সিংহাসনে আরোহণ করেন। মুবারক আলী খান ৬ সেপ্টেম্বর ১৭৯৩ তার মৃত্যুর পর তার পুত্র বাবর আলী খান দ্বারা স্থলাভিষিক্ত হন। 

## জীবনী

### প্রারম্ভিক বছর
বাম|থাম্ব| মুর্শিদাবাদের নবাব মুবারক উদ-দৌলা
নবাব নাজিম মুবারক আলী খান, মুবারক উদ-দৌলা নামে অধিক পরিচিত ছিলেন বাব্বু বেগম কর্তৃক মীর জাফরের পুত্র। ১৭৭০ সালের ২৪ মার্চ আশরাফ আলী খানের মৃত্যুর পর ১২ বছর বয়সে তিনি তার অর্ধেক ভাই আশরাফ আলী খানের স্থলাভিষিক্ত হন। ওয়ারেন হেস্টিংস মুবারক উদ-দৌলার সৎমা মুন্নি বেগমকে তার অভিভাবক নিযুক্ত করেন, যদিও তার মা বাবু বেগম জীবিত ছিলেন। কেন বাবু বেগমকে অভিভাবকত্ব দেওয়া হয়নি তা সন্তোষজনকভাবে ব্যাখ্যা করা হয়নি।

### পরবর্তী বছর
[ডান|থাম্ব|250x250পিক্সেল| নবাব নাজিম মুবারক উদ-দৌলা (সিংহাসনে) ব্রিটিশ অধিবাসী স্যার জন হ্যাডলির সাথে নবাবের দরবারে তার পুত্র [বাবর আলী খান|বাবর আলী খানের সাথে। কালি এবং পেন্সিলে লেখা আছে: 'নববের দুর্বার এবং মোরশেদাবাদে ইংরেজ বাসিন্দার অভ্যর্থনা'।]]
১৭৯০ সালে মুঘল সম্রাট দ্বিতীয় শাহ আলম লর্ড কর্নওয়ালিসের মাধ্যমে নবাব মুবারক উদ-দৌলার এক কন্যাকে তার ছেলের সাথে বিয়ে করতে বলেন। নবাব নিম্নলিখিত শর্তে এই প্রস্তাব প্রত্যাখ্যান করেন, লর্ড কর্নওয়ালিকে লেখা একটি চিঠিতে:

*দয়া করে রানীকে অনুরোধ করুন বিষয়টি পাশ কাটিয়ে যাওয়ার জন্য। আমি কোনভাবেই এই প্রস্তাব মেনে নিতে পারছি না। এই বিষয়ে অনেক বাধা আছে। উপরন্তু, আমার পরিবারে একটি দীর্ঘদিনের ব্যবহার আছে যে আমাদের মেয়েদের কখনোই সাইয়্যেদ ছাড়া অন্য কারো সাথে বিয়েতে দেওয়া যাবে না। যদি আমি এর পরিপন্থী কাজ করি, আমার পারিবারিক রীতি, আমি ধ্বংস হয়ে যাব। সব অনুষ্ঠানে, আমি আর আমার মা এই প্রস্তাব গ্রহণ করতে পারি না।* —বাংলার নবাব নাজিম মোবারক উদ-দৌলা

যদিও নবাব, তখন ১৩ কন্যা ছিল, এবং কিছু মাত্রায় নিজেকে সম্রাটের দাস হিসেবে বিবেচনা করা হয়, তিনি, এমনকি দিল্লির যুবরাজের মত সম্মানিত রাজকুমারের সাথে ১৩ জনের একটি বিয়ে করতে দেননি।

### মৃত্যু এবং উত্তরসূরি
থাম্ব|জাফরগঞ্জ কবরস্থানে মোবারক আলী খানের সমাধি।
নবাব নাজিম মোবারক উদ-দৌলা ১৭ সেপ্টেম্বর ১৭৯৩ সালে মারা যান। তাঁর মৃত্যুর পরে তাঁর পুত্র বাবর আলী খান তাঁর স্থলাভিষিক্ত হন।

## তথ্যসূত্র

## আরো দেখুন

* বাংলার নবাবরা
* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

## বহিঃসংযোগ

* নবাব নাজিম মোবারক আলি খানকে উত্সর্গীকৃত সাইট, এটি মোবারক উদ-দৌলা নামে সুপরিচিত 

বিষয়শ্রেণী:১৭৫৯-এ জন্ম
বিষয়শ্রেণী:১৭৯৩-এ মৃত্যু
বিষয়শ্রেণী:বাংলার নবাব
বিষয়শ্রেণী:বাংলার শাসক
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলার ইতিহাস
ধর্মাভরম শাড়ি

**ধর্মাভরম তাঁতের শাড়ি** হলো এক ধরনের বস্ত্র, যাহাত দ্বারা বোনা তুঁত রেশম এবং জরি দিয়ে তৈরী।  এগুলি ভারতের অন্ধ্র প্রদেশ রাজ্যের অনন্তপুর জেলার ধর্মভরমে তৈরি হয়। *এটি ভৌগোলিক ইন্ডিকেশনস অফ গুডস (রেজিস্ট্রেশন এবং সুরক্ষা) আইন, ১৯৯৯* দ্বারা অন্ধ্রপ্রদেশের ভৌগোলিক নির্দেশকগুলোর মধ্যে একটি হিসাবে নিবন্ধিত হয়েছিল। 

## ইতিহাস
*ক্রিয়া শক্তি ভোদাবারু স্বামী* ১১৫৩-৫৪ খ্রিস্টাব্দে তার মায়ের নামানুসারে শাড়িটির নাম ধর্মভারাম রাখেন। ১৯ শতকে, রেশম তাঁত শিল্প একটি প্রধান পেশা হিসাবে আত্মপ্রকাশ করে। লেপাক্ষী মন্দিরের ছাদে ও লতা মন্ডপামের চিত্রগুলিতে ধর্মরাম শাড়ির নকশাগুলি চিত্রিত হয়েছে। 

## উৎপাদন পর্যায়
ধর্মরাম শাড়ি ও পাভাদের উত্পাদনে বিভিন্ন ধাপ রয়েছে যার মধ্যে রয়েছে:

* *কাঁচামাল* - সুতা আকারে খাঁটি তুঁত সিল্ক বা কাঁচা সিল্ক, লাল, সবুজ, সিলভার এবং সোনার জরি সুতা, অ্যাসিড রঞ্জক, সাবান এবং ডিগামিংয়ের জন্য সোডা, পানি।
* *সিল্কের মান* *- কোকুনগুলি সুতা এবং ডেনিয়ার সিল্ক* প্রাপ্ত করতে বাষ্পে সিদ্ধ করা হয় এবং মোড়ানো এবং কাটা এবং ওয়ার্প ও ওয়েফ্ট গঠনের মধ্য দিয়ে যায়।
* *রেশম পরিশোধন* - প্রক্রিয়াটির মধ্যে সোডা অ্যাশ এবং সাবান দিয়ে সুতাকে ফুটানো হয়।
* *সুতো চলাচল* - চলাচল সুতার একটি সুষম সুতা যা শাড়ি এবং পাভাদাস উভয়ের জন্য সম্পন্ন করা হয় তৈরি করতে সম্পন্ন করা হয়।
* *রঞ্জনবিদ্যা* - রংধনুর রঙের ছায়াগুলির জন্য অ্যাসিড রঞ্জক ব্যবহার, প্লাইড সুতা গরম জলে রঞ্জক শোষণ করে, পুরো প্রক্রিয়াটিতে মদের অনুপাত, তাপমাত্রা, রঞ্জনীয় রাসায়নিক, পিএইচ ইত্যাদির মতো কিছু দিক জড়িত থাকে কুতু ধর্মবর্ম শাড়ি বুনন টাই এবং রঙ্গিন পদ্ধতি জড়িত।
* *শোষক* - উপরের প্রক্রিয়ার পর, সুতা বাঁশ লাঠি উপর শুকনো হয়।

**প্রাক তাঁত প্রক্রিয়া**

* *কাঠের সুতাটি ওয়ার্প এবং ওয়েফ্টে* চালিত করা - চরকা, বাঁশ এবং বোবিন ওয়ার্প গঠনের জন্য ব্যবহৃত হয়। 
* *আকার* - কাটা, ধানের কঞ্জির স্প্রে উপযুক্ত শুকানোর পরে উপযুক্ত বুনন নিশ্চিত করে।
* *বুনন প্রক্রিয়া* - এটি বুননের ওয়ার্প এবং ওয়েফ্ট পদ্ধতিতে জড়িত এবং কখনও কখনও জ্যাকার্ড বোনা এবং ডবি দ্বারা প্রতিস্থাপিত হয়। কেবল বয়ন এবং কোনও পাওয়ারলুম এবং পেটনি কৌশল ব্যবহারের জন্য পিটলুম ব্যবহার করা হয়।
* *কাটিং এবং ভাঁজ* - বিপণনের জন্য পণ্যগুলির চাহিদা অনুযায়ী ডিজাইনিং এবং কাটিং করা হয়।

## ব্যবহার
শাড়িগুলি শীতকালে বা ঠান্ডা অবস্থায়, কার্যের জন্য পরিধান করা হয় এবং বেশিরভাগ ভরথ নাট্যম এবং কুচিপুড়ি নৃত্যশিল্পীরা ব্যবহার করেন। 

## তথ্যসূত্র

বিষয়শ্রেণী:অনন্তপুর জেলা
বিষয়শ্রেণী:অন্ধ্রপ্রদেশের ভৌগোলিক নির্দেশক
বিষয়শ্রেণী:তাঁতের শাড়ি
বেঙ্কটগিরি শাড়ি

**বেঙ্কটগিরি শাড়ি** হল একটি শাড়ি শৈলী যা ভারতের অন্ধ্র প্রদেশ রাজ্যের নেললোর জেলার ভেঙ্কটগিরিতে বোনা হয়। *এটি ভৌগোলিক ইন্ডিকেশনস অফ গুডস (রেজিস্ট্রেশন এবং সুরক্ষা) আইন, ১৯৯৯* দ্বারা অন্ধ্রপ্রদেশের ভৌগোলিক নির্দেশকগুলির মধ্যে একটি হিসাবে নিবন্ধিত হয়েছিল।  ভেঙ্কটগিরি শাড়ি তাদের সূক্ষ্ম বয়নের জন্য পরিচিত।  শাড়ি এই শৈলী এছাড়াও খুঁজে পাওয়া যেতে পারে সেনগুন্থপুরম, ভারিয়ঙ্কাবল, এলাইয়ুর, কল্লাতুর, আন্দিমাদম ও মারুধুর গ্রামে। 

## ইতিহাস
শাড়ির ইতিহাস ভেঙ্কটগিরির শাসনামলে ১৭০০ এর দশকের গোড়ার দিকে। তাদেরকে উৎসাহিত করা হয়েছিল নিল্লোরের ভেলুগোটি রাজবংশ এবং  বব্বিলি এবং পিথাপুরাম বংশগুলি দ্বারা। সেই সময়ে, তারা বেশিরভাগই রাণী, রাজকীয় নারী এবং জমিদারদের জন্য তৈরী করা হয়েছে। 

## উৎপাদন এবং বিভিন্নতা
ভেঙ্কটগিরি শাড়ির উৎপাদনে বিভিন্ন ধাপ রয়েছে। যার মধ্যে রয়েছে:

* *কাঁচামাল* - যেমন তুলা হিসাবে হ্যাঁক ফর্ম, সোনা ও রূপা জরি  এবং ন্যাপথল ও ভ্যাট রঞ্জক।
* *সুতি পরিশোধন* - এই প্রক্রিয়াটির মধ্যে কিছু অশুচি দূর করতে সারারাত ভিজিয়ে রাখা, ধুয়ে ফেলা এবং রঞ্জন প্রক্রিয়াটির জন্য উপযুক্ত করে তোলার জন্য সুতা ফুটানো জড়িত।
* *ডাইং* - এটা জড়িত কৌশল ধোলাই সাদা শাড়ি এবং রঙ্গিন বেশি জন্য, ভ্যাট এবং ন্যাপথোল রঞ্জক ব্যবহার করা হয়।
* *অতিরিক্ত ছোপানো অপসারণ* - রঙ্গিন বা ব্লিচযুক্ত সুতা অতিরিক্ত ছোপানো কাটাতে কিছু কৌশল দিয়ে ফুটন্ত পানিতে ভিজিয়ে রাখে।
* *শোষক* - উপরে প্রক্রিয়ার মধ্য দিয়ে, সুতা বাঁশ লাঠি উপর শুকনো করা হয়।
* *কাঠের সুতাটি ওয়ার্প এবং ওয়েফ্টে* চালিত করা - চরকা, শিফ্ট বাঁশ এবং বোবিন ওয়ার্প গঠনের জন্য ব্যবহৃত হয়। যদিও ওয়েফ্ট একটি পিরনের সাহায্যে তৈরি করা হয়।
* *আকার* - কাটা, ধানের কঞ্জির স্প্রে উপযুক্ত শুকানোর পরে উপযুক্ত বুনন নিশ্চিত করে।
* *তাঁত প্রক্রিয়া* - বুননের ওয়ার্প এবং ওয়েফ্ট পদ্ধতিতে জড়িত এবং কখনও কখনও জ্যাকার্ড বোনা দ্বারা প্রতিস্থাপিত হয়।
* *ডিজাইনের ধারণা* - হিউম্যান এলিমেন্ট এবং গ্রাফ পেপার ডিজাইন নামে দুটি ধরনের প্রক্রিয়া জড়িত।
* *কাটা ও ভাঁজ* - বোনা কাপড়ের চাহিদা অনুসারে কাটা হয়।
* *শাড়ির* পরিদর্শন - ত্রুটিগুলি সংশোধন করার জন্য মাস্টার তাঁতি দ্বারা পরিদর্শন করা হয়।
* *বিপণন* - শাড়ি বিক্রির জন্য শোরুমে প্রদর্শন করা হয়।

ভেঙ্কটগিরি শাড়ির বিভিন্ন জাত রয়েছে যেমন, *ভেঙ্কটগিরি ১০০*, *ভেঙ্কটগিরি-পুট্টা* এবং *ভেঙ্কটগিরি-সিল্ক। তবে* ভেঙ্কটগিরি ১০০ সবার কাছে জনপ্রিয়।  শাড়িগুলি সূক্ষ্ম সুতি থেকে তৈরি করা হয় এবং সবচেয়ে গুরুত্বপূর্ণটি হল এতে জরি ব্যবহার। 

## সমর্থন
স্থানীয় কারিগররা শাড়ি তৈরিতে বিদ্যুতের তাঁতগুলি প্রভাবিত করেছে। বস্ত্র মন্ত্রন্সলয়ের অধীনে *হস্তশিল্প বিভাগ* *(ভারত)* বিষয়গুলি পর্যবেক্ষণ করে এবং কারিগরদের উৎসাহ দেয়। 

## আরো দেখুন
* ভারতে ভৌগোলিক সূচকগুলির তালিকা

## তথ্যসূত্র
 

বিষয়শ্রেণী:শাড়ি
বিষয়শ্রেণী:নেল্লোর জেলা
বিষয়শ্রেণী:অন্ধ্রপ্রদেশের ভৌগোলিক নির্দেশক
মঙ্গলগিরি শাড়ি

**মঙ্গলাগিরি শাড়ি এবং ফ্যাব্রিকস** ভারতের অন্ধ্র প্রদেশ রাজ্যের গুন্টুর জেলার একটি শহর মঙ্গলগিরিতে হস্তশিল্প বুননের    মাধ্যমে উৎপাদিত হয়।  *এটি ভৌগোলিক ইন্ডিকেশনস অফ গুডস (রেজিস্ট্রেশন এবং সুরক্ষা) আইন, ১৯৯৯* দ্বারা অন্ধ্রপ্রদেশের ভৌগোলিক নিদর্শঙ্গঙ্গুলোর অন্যতম হস্তশিল্প হিসাবে নিবন্ধিত হয়েছিল।  মঙ্গলগিরি ফ্যাব্রিক দ্বারা বয়নের সাহায্যে তাঁত থেকে ছিদ্রবহুল সুতা দ্বারা প্রধান বুনট একত্রীকরণের উপায়ে এটি তৈরী হয়। ফ্যাব্রিকে তার পরে রঞ্জন প্রক্রিয়াটি শুরু করা হয়।  *নিজাম নকশা* ফ্যাব্রিকের আরও একটি অসাধারন বৈশিষ্ট্য। 

## ইতিহাস
এই অঞ্চলে পাওয়া কিছু শিলালিপি অনুসারে বুননের পেশাটি ৪০০ বছর পুরানো। কর বাড়ার কারণে কুতুব শাহীর শাসনামলে তাঁতিদের জন্য একটি পরিবাসকাল ছিল। 

## উৎপাদন পর্যায়
মঙ্গলগিরি শাড়ির উৎপাদনে বিভিন্ন ধাপ রয়েছে। যাতে রয়েছে:

* *কাঁচামাল* - বিশুদ্ধ তুলা সুতা, সোনা ও রূপা জরি  সিনথেটিক এবং প্রাকৃতিক রং এবং কিছু রাসায়নিক।
* *সুতা পরিশোধন* - এই প্রক্রিয়াটির মধ্যে কিছু অশুচি দূর করতে সারারাত ভিজিয়ে রাখা, ধুয়ে ফেলা এবং রঞ্জন প্রক্রিয়াটির জন্য উপযুক্ত করে তোলার জন্য সুতা ফুটানো জড়িত।
* *রঞ্জনবিদ্যা* - এটি সাদা শাড়িগুলির জন্য ব্লিচিং কৌশল জড়িত এবং রঙিনগুলির জন্য, ভ্যাট রঙগুলি ব্যবহৃত হয়।
* *অতিরিক্ত ছোপানো অপসারণ* - রঙ্গিন বা ব্লিচযুক্ত সুতা অতিরিক্ত ছোপানো কাটাতে কিছু কৌশল দিয়ে ফুটন্ত পানিতে ভিজিয়ে রাখে।
* *শোষক* - উপরে প্রক্রিয়ার মধ্য দিয়ে, সুতা শুকনো হয় এবং ছায়াতে আলোক সংবেদনশীল রং যোগ করা হয়।

**প্রাক তাঁত প্রক্রিয়া**

* *কাঠের সুতাটি ওয়ার্প এবং ওয়েফ্টে* চালিত করা - চরকা, শিফ্ট বাঁশ এবং বোবিন ওয়ার্প গঠনের জন্য ব্যবহৃত হয়। যদিও ওয়েফ্ট একটি পির্নের সাহায্যে তৈরি করা হয়।
* *বুনন প্রক্রিয়া* - এটি বুননের ওয়ার্প এবং ওয়েফ্ট পদ্ধতিতে জড়িত এবং কখনও কখনও জ্যাকার্ড বোনা দ্বারা প্রতিস্থাপিত হয়। পণ্য চাহিদা অনুযায়ী বুনন, ডিজাইনিং এবং কাটার জন্য কেবল তাঁতের ব্যবহার করা হয়।
* *কাটা ও ভাঁজ* - বোনা কাপড়ের চাহিদা অনুসারে কাটা হয়।
* *শাড়ির* পরিদর্শন - ত্রুটিগুলি সংশোধন করার জন্য মাস্টার তাঁতি দ্বারা পরিদর্শন করা হয়।
* *বিপণন* - ।১৯৮৫ এর সময়কাল শাড়ির চেয়ে পোশাকের উপকরণগুলির জন্য নতুন বাজারের সাথে বিপ্লব কিনেছিল

## শাড়ি
মঙ্গলগিরি শাড়িগুলি অনন্য কারণ এটি তুলা থেকে বোনা এবং সর্বাধিক বৈশিষ্ট্যযুক্ত বৈশিষ্ট্য যেমন- সীমান্তে জারি এবং দেহে কোনও বোনা নকশার মতো বৈশিষ্ট্য রয়েছে। শহরটি যেমন ভগবান নরসিংহ মন্দিরের আবাস, তাই শাড়িগুলি ভক্তরাও ভক্তিমূলক উদ্দেশ্যে ব্যবহার করেন।

## আরো দেখুন

* ভারতে ভৌগোলিক সূচকগুলির তালিকা

## তথ্যসূত্র

বিষয়শ্রেণী:শাড়ি
বিষয়শ্রেণী:গুণ্টুর জেলা
বিষয়শ্রেণী:অন্ধ্রপ্রদেশের সংস্কৃতি
বিষয়শ্রেণী:অন্ধ্রপ্রদেশের ভৌগোলিক নির্দেশক
জুলিয়েট বিংলে

**জুলিয়েট মার্টিন বিংলে** এমবিই (১৯২৫-২০০৫ ) ছিলেন একজন ইংরেজ সমাজকর্মী। তিনি চার বছর যাবৎ *মাইন্ড*-এর সভাপতির দায়িত্ব পালন করেছিলেন। তিনি ন্যাশনাল অ্যাসোসিয়েশন ফর কোলাইটিস অ্যান্ড ক্রোন্‌স ডিজিজের অন্যতম প্রতিষ্ঠাতা ছিলেন এবং কিছুদিনের জন্য এর সহ-সভাপতির দায়িত্বও পালন করেছিলেন।

## জীবনী
জুলিয়েট মার্টিন ভিক লন্ডনের হারলে স্ট্রিটে জন্মগ্রহণ করেছিলেন; তাঁর বাবা সার্জন রেগিনাল্ড ভিক। তিনি লন্ডনের কিং আলফ্রেড স্কুলে পড়াশোনা করেছিলেন এবং লন্ডন স্কুল অব ইকোনমিক্স থেকে সামাজিক প্রশাসনে ডিগ্রি অর্জন করেছিলেন।

তিনি ১৯৪৮ সালে আলেক বিংলির সাথে বিবাহবন্ধনে আবদ্ধ হয়েছিলেন, যিনি ১৯৫৯ সালে নাইট উপাধি পেয়েছিলেন, যার জন্য তাঁকে লেডি বিংলি বলা হয়।

স্ট্রোকজনিত কারণে ২০০৫ সালের ১৬ জানুয়ারিতে তিনি একটি হাসপাতালে মারা গিয়েছিলেন।

## সামাজিক অবদান
বিংলে ১৯৪৫ সালে সেন্ট বার্থলোমিউ হাসপাতালে চিকিৎসামূলক সমাজকর্মী হিসাবে কাজ শুরু করেছিলেন, কিন্তু ১৯৪৮ সালে বিয়ের পরে তিনি এই কাজটি ছেড়ে দিয়েছিলেন এবং ২৪ বছর পরে বিধবা হওয়ার পর পুনরায় তা শুরু করেছিলেন।

স্বামীর সাথে মাল্টায় থাকাকালীন তিনি সেখানে সমাজকল্যাণ ব্যবস্থার উন্নতি করার কাজে জড়িত হয়েছিলেন। ১৯৬১ সালে যখন তাঁর স্বামী পোর্টসমাথের কমান্ডার ইন চিফ পদে নিযুক্ত হয়েছিলেন তখন তিনি জাহাজী পরিবার কল্যাণ পরিষেবাদি উন্নত করার জন্য কাজ করেছিলেন। অবসর গ্রহণের পরে তিনি জাতীয় মানসিক স্বাস্থ্য সংস্থার (বর্তমানে মাইন্ড) সাথে যুক্ত হয়েছিলেন এবং ১৯৮৩ সাল পর্যন্ত এর সভাপতি ছিলেন।

১৯৭২ সালে তাঁর স্বামীর হঠাৎ মৃত্যুর পরে তিনি লন্ডনের সেন্ট মার্কস হাসপাতালে একটি খণ্ডকালীন পদে চিকিৎসামূলক সমাজকর্মী হিসাবে পুনরায় কাজ শুরু করেছিলেন।

## প্রকাশনা
২০০২ সালে তিনি *হোয়াট ইট ওয়াজ অ্যান্ড হোয়াট ইট ওয়াজ নট* ((*What it was and what it was not*), রকিংহ্যাম প্রেস:  ) শিরোনামে একটি বই প্রকাশ করেছিলেন। এর পাশাপাশি তিনি চারটি শিশুতোষ বইও প্রকাশ করেছিলেন।

## তথ্যসূত্র

বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:২০০৫-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:নারী সমাজকর্মী
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী